open-index/open-wikipedia-markdown huggingface dataset:
ವೂಡ್ರೋ ವಿಲ್ಸನ್

**ವೂಡ್ರೋ ವಿಲ್ಸನ್**  (ಡಿಸೆಂಬರ್ 28, 1856 –ಫೆಬ್ರವರಿ 3, 1924) ಅಮೆರಿಕ ಸಂಯುಕ್ತ ಸಂಸ್ಥಾನದ ೨೮ನೆಯ ಅಧ್ಯಕ್ಷರಾಗಿದ್ದರು. ಇವರಿಗೆ ನೋಬೆಲ್ ಶಾಂತಿ ಪುರಸ್ಕಾರ ದೊರೆತಿದೆ.

ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿಗಳು
ಲಲಿತಾ ದೊರೈ

ಶ್ರೀಮತಿ. ಲಲಿತಾ ದೊರೈ ರವರದು,  ಒಳ್ಳೆಯ ಹೆಸರಾಂತ  ಕಲಾವಿದರ ಕುಟುಂಬ.
## ಜನನ 
ಲಲಿತಾರವರು, ೧೯೨೬ ರ ಜನವರಿ ೯ ರಂದು ಜನಿಸಿದರು. ಲಲಿತಾರವರ ತಂದೆ, 'ಎಫ್. ಜಿ. ನಟೇಶ್ ಐಯ್ಯರ್'.  ನಟೇಶ್ ಐಯ್ಯರ್  ರ ಮಗ, 'ಎನ್. ತ್ಯಾಗರಾಜನ್ 'ಒಳ್ಳೆಯ ನಾಟ್ಯ ಕಲಾವಿದರಾಗಿದ್ದರು. ಲಲಿತ ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ತಮ್ಮ ಅಣ್ಣ, ತ್ಯಾಗರಾಜರ ಬಳಿ ಕಲಿತರು. ಮತ್ತೊಬ್ಬ ಸೋದರ,'ಕಲೈ ಮಾಮನಿ ನಟನಂ ಮಣಿ'ಯವರ ನಿಗರ್ಹಾನಿಯಲ್ಲಿ  ನಾಟ್ಯದಲ್ಲಿ ಉಚ್ಚ ಶಿಕ್ಷಣ ಪಡೆದರು.

## ಶ್ರೀ ಗಣೇಶ ನಾಟ್ಯ ಮಂದಿರ
ಮದುವೆಯ ನಂತರ ಬೆಂಗಳೂರಿಗೆ ಬಂದ 'ಲಲಿತಾ ದೊರೈ'  ೧೯೫೦ ರಲ್ಲಿ  ದಕ್ಷ್ನಿಣ ಬೆಂಗಳೂರಿನ ಬಸವನಗುಡಿ ಉಪನಗರದಲ್ಲಿ 'ಬಸವನಗುಡಿ  ಸ್ತ್ರೀ ಸಮಾಜ' ದ ಆಶ್ರಯದಲ್ಲಿ  'ಶ್ರೀ ಗಣೇಶ ನಾಟ್ಯ ಮಂದಿರ' ವೆಂಬ ನಾಟ್ಯ ಶಾಲೆಯನ್ನು ಆರಂಭಿಸಿದರು. ಇವರಿಗೆ ಬೆಂಬಲವಾಗಿ  'ಪ್ರಭಾತ್ ಶಿಶು ವಿಹಾರ'ದ 'ಕರಿಗಿರಿ ಆಚಾರ್, ಹಾಗೂ ಟಿ. ವಿ. ಗೋಪೀನಾಥಾಚಾರ್' ಅವರಿಗೆ ಎಲ್ಲ ವಿಧದ ಸಹಕಾರವನ್ನೂ ನೀಡಿ ನೃತ್ಯಶಾಲೆಯನ್ನು ಸುವ್ಯವಸ್ಥಿತವನ್ನಾಗಿ ನಡೆಸಲು ಸಹಾಯಮಾಡಿದರು. ಈಗ,  ಸುಮಾರು ೭೦೦ ಕ್ಕಿಂತ ಶಿಷ್ಯ-ಶಿಷ್ಯೆಯರು  ಇಲ್ಲಿ ನಾಟ್ಯಶಾಸ್ತ್ರದಲ್ಲಿ ಉತ್ತಮ ತರಪೇತಿಗಳಿಸಿ ದೇಶವಿದೇಶಗಳಲ್ಲಿ ತಮ್ಮ ಕಾರ್ಯಕ್ರಮಗಳನ್ನು ಕಮ್ಮಟಗಳನ್ನು  ನಡೆಸಿಕೊಂಡು ಬರುತ್ತಿದ್ದಾರೆ. 
## ಪ್ರಶಸ್ತಿ ಹಾಗೂ ಮಾನ್ಯತೆಗಳು
* ವಿದುಷಿ. ಲಲಿತಾ ದೊರೈರವರು, ಅನೇಕ ನಾಟ್ಯ ಪರೀಕ್ಷೆಗಳಿಗೆ ಪರೀಕ್ಷಕರಾಗಿ ಮುಖ್ಯ ಪರೀಕ್ಷಕರಾಗಿ ಕರ್ನಾಟಕ ಸರ್ಕಾರದಿಂದ ಮಾನ್ಯತೆ ಗಳಿಸಿದ್ದಾರೆ.  
*  ೧೯೯೩-೯೪ ರ  ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ಪ್ರಶಸ್ತಿ ದೊರೆತಿದೆ. 
*  “ಕರ್ನಾಟಕ ಕಲಾ ತಿಲಕ” ಬಿರುದನ್ನೂ ಗಳಿಸಿರುತ್ತಾರೆ.

ವರ್ಗ:ಭರತನಾಟ್ಯ ಕಲಾವಿದರು
ನಾರ್ಮನ್ ಬೊರ್ಲಾಗ್

**ನಾರ್ಮನ್ ಬೊರ್ಲಾಗ್** (ಮಾರ್ಚ್ ೨೫,೧೯೧೪ – ಸೆಪ್ಟೆಂಬರ್ ೧೨,೨೦೦೯) ಅಮೆರಿಕದ ಜೀವಶಾಸ್ತ್ರಜ್ಞ. ಇವರು ಒಬ್ಬ ಮಹಾನ್ ಮಾನವತಾವಾದಿ.ಇವರನ್ನು  "ಹಸಿರುಕ್ರಾಂತಿ ಯ ಪಿತಾಮಹ","ಕೃಷಿಯ ಅತ್ಯಂತ ಮೇಧಾವಿ ವಕ್ತಾರ" "ಮಿಲಿಯಗಟ್ಟಲೆ ಜನರ ಪ್ರಾಣ ಉಳಿಸಿದ ಮಹಾನುಭಾವ" ಎಂದೂ ಕರೆಯಲಾಗುತ್ತಿತ್ತು. ಇವರಿಗೆ ಜಗತ್ತಿನ ಹಲವಾರು ಪ್ರತಿಷ್ಠಿತ ಪ್ರಶಸ್ತಿಗಳೊಂದಿಗೆ ನೊಬೆಲ್ ಶಾಂತಿ ಪುರಸ್ಕಾರ, ಭಾರತದಲ್ಲಿ ಹಸಿರುಕ್ರಾಂತಿಗಾಗಿ ಇವರ ಕೊಡುಗೆಗೆ ಪದ್ಮ ವಿಭೂಷಣ ದೊರೆತಿದೆ.
### ಹಸಿರುಕ್ರಾಂತಿಯ ಹರಿಕಾರ
ಜಗತ್ತಿನ ಹಸಿವು ನೀಗಿಸುವ ಆಹಾರ ದಾನ್ಯಗಳ ಮುಖ್ಯವಾಗಿ ಗೋಧಿಯ ಉತ್ಪಾದನೆಯ ಹೆಚ್ಚಳದಲ್ಲಿ ನಾರ್ಮನ್ ಬೊರ್ಲಾಗ್‍ರವರ ಸಂಶೋಧನೆ ಕ್ರಾಂತಿಯನ್ನೆ ಉಂಟುಮಾಡಿದೆ. ಮೆಕ್ಸಿಕೋ, ಭಾರತ ಹಾಗೂ ಪಾಕಿಸ್ತಾನಗಳಲ್ಲಿ ಇವರ ಸಂಶೋಧನೆಯ ಫಲವಾಗಿ ಉತ್ಪಾದನೆಯು ಸುಮಾರು ಮೂರುಪಟ್ಟಿಗಿಂತಲೂ ಹೆಚ್ಚಾಯಿತು. ಇದರಿಂದಾಗಿ ಈ ಪ್ರದೇಶಗಳು ಆಹಾರ ಸ್ವಾವಲಂಬಿಗಳಾಗಲು ಸಹಕಾರಿಯಾಯಿತು.

## ಉಲ್ಲೇಖಗಳು 
ವರ್ಗ:ಕೃಷಿ
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ನೊಬೆಲ್ ಶಾಂತಿ ಪ್ರಶಸ್ತಿ ಪುರಸ್ಕೃತರು
ಗುಂಟರ್ ಗ್ರಾಸ್

**ಗುಂಟರ್ ಗ್ರಾಸ್** (ಜನನ:೧೬ ಅಕ್ಟೋಬರ್ ೧೯೨೭) ಜರ್ಮನಿಯ ಕಾದಂಬರಿಕಾರ, ಕವಿ, ನಾಟಕಕಾರ. ಇವರಿಗೆ ೧೯೯೯ರ ನೊಬೆಲ್ ಸಾಹಿತ್ಯ  ಪ್ರಶಸ್ತಿ ದೊರೆತಿದೆ. ಅವರನ್ನು ಜರ್ಮನಿಯ ಅತ್ಯಂತ ಪ್ರಸಿದ್ಧ ಬದುಕಿರುವ ಬರಹಗಾರನೆಂದು ವ್ಯಾಪಕವಾಗಿ ಪರಿಗಣಿಸಲಾಗಿದೆ.

### ಬಾಹ್ಯ ಸಂಪರ್ಕಗಳು
* 
* 
* Günter Grass at gdansk-life.com 
* Günter Grass  'Bookweb' on literary website *The Ledge* (with suggestions for further reading)
* Portrait on rosenthalusa.com
* "Grass admits serving with Waffen-SS" article in *The Guardian*
* Detailed article on Waffen-SS membership 
* 
* 
* 

ವರ್ಗ:ಸಾಹಿತಿಗಳು
ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಲಿಯೋನ್ ಬೋರ್ಗೋಯಿಸ್

**ಲಿಯೋನ್ ಬೋರ್ಗೋಯಿಸ್**(೨೧ ಮೇ ೧೮೫೧ –೨೯ ಸೆಪ್ಟೆಂಬರ್ ೧೯೨೫) ಫ್ರೆಂಚ್ ರಾಜಕೀಯ ಮುತ್ಸದ್ದಿಯಾಗಿದ್ದರು. ಇವರು ಅರ್ಥಶಾಸ್ತ್ರಜ್ಞರಾಗಿದ್ದಂತೆಯೇ ಫ್ರಾನ್ಸ್ ದೇಶದ ೬೪ನೆಯ ಪ್ರಧಾನಿಯಾಗಿ ಕಾರ್ಯನಿರ್ಮಹಿಸಿದರು. "ಲೀಗ್ ಆಫ್ ನೇಶನ್ಸ್" ಮುಖ್ಯಸ್ಥರಾಗಿ ಇವರು ಜಗತ್ತಿನ ಶಾಂತಿಗಾಗಿ ಶ್ರಮಿಸಿದರು. ಇದಕ್ಕಾಗಿ ಇವರಿಗೆ ೧೯೨೦ನೆಯ ಸಾಲಿನ ನೋಬೆಲ್ ಶಾಂತಿ ಪುರಸ್ಕಾರ ದೊರೆತಿದೆ
### ಬಾಹ್ಯ ಸಂಪರ್ಕಗಳು
* About Leon Victor Auguste Bourgeois

ವರ್ಗ:ಫ್ರಾನ್ಸ್
ವರ್ಗ:ಫ್ರಾನ್ಸ್‌ನ ಇತಿಹಾಸ
ಆಕಾಶ (ಹಿಂದೂ ಪರಿಕಲ್ಪನೆ)

ಅದರ ಪ್ರಕೃತಿಸದೃಶ ಮತ್ತು ತತ್ವ ಮೀಮಾಂಸೆಯ ಅರ್ಥಗಳಲ್ಲಿ, **ಆಕಾಶ** *ಈಥರ್* ಎಂಬ ಅರ್ಥಕೊಡುವ ಸಂಸ್ಕೃತ ಶಬ್ದ. ಹಿಂದೂ ಧರ್ಮದಲ್ಲಿ, ಆಕಾಶ ಅಂದರೆ ಭೌತಿಕ ಪ್ರಪಂಚದಲ್ಲಿನ ಎಲ್ಲ ವಸ್ತುಗಳ ಆಧಾರ ಮತ್ತು ಮೂಲತತ್ವ; ನಕ್ಷತ್ರಿಕ ವಿಶ್ವದಿಂದ ಸೃಷ್ಟಿಸಲಾದ ಮೊದಲ ಪ್ರಾಪಂಚಿಕ ಮೂಲಾಂಶ (ಗಾಳಿ, ಬೆಂಕಿ, ನೀರು, ಭೂಮಿ ಇತರ ನಾಲ್ಕು ಮೂಲಾಂಶಗಳು ಅನುಕ್ರಮದಲ್ಲಿ). ಅದು *ಪಂಚಮಹಾಭೂತ*ಗಳ ಪೈಕಿ ಒಂದು; *ಶಬ್ದ* ಅದರ ಮುಖ್ಯ ಗುಣಲಕ್ಷಣ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಶಬ್ದ (ವ್ಯಾಕರಣ)

**ಶಬ್ದ** "ಮಾತಿನ ಧ್ವನಿ"ಗೆ ಬಳಸಲಾಗುವ ಸಂಸ್ಕೃತ ಪದ. ಸಂಸ್ಕೃತ ವ್ಯಾಕರಣದಲ್ಲಿ ಈ ಪದವು ಭಾಷಾ ಸಾಧನೆಯ ಅರ್ಥದಲ್ಲಿ ಉಕ್ತಿಯನ್ನು ಸೂಚಿಸುತ್ತದೆ. ಶಾಸ್ತ್ರೀಯ ಭಾರತೀಯ ಭಾಷಾ ತತ್ವಶಾಸ್ತ್ರದಲ್ಲಿ, ಶಬ್ದವು ನಿತ್ಯ, ಅರ್ಥವೂ ನಿತ್ಯ, ಮತ್ತು ಇವೆರಡೂ ಪರಸ್ಪರ ಸಹ-ಸಂಬಂಧ ಹಂಚಿಕೊಳ್ಳುತ್ತವೆ ಎಂದು ವ್ಯಾಕರಣಜ್ಞ ಕಾತ್ಯಾಯನನು ಹೇಳಿದನು.

ವರ್ಗ:ವ್ಯಾಕರಣ
ಕಾತ್ಯಾಯನ

**ಕಾತ್ಯಾಯನ**ನು (ಕ್ರಿ.ಪೂ. ೩ನೇ ಶತಮಾನ) ಪ್ರಾಚೀನ ಭಾರತದಲ್ಲಿ ಜೀವಿಸಿದ್ದ ಒಬ್ಬ ಸಂಸ್ಕ್ರತ ವ್ಯಾಕರಣಜ್ಞ, ಗಣಿತಜ್ಞ ಮತ್ತು ವೈದಿಕ ಪುರೋಹಿತನಾಗಿದ್ದನು. ಪಾಣಿನಿಯ ವ್ಯಾಕರಣದ ಒಂದು ವಿಸ್ತೃತ ವಿವರಣೆಯಾಗಿದ್ದ *ವಾರ್ತಿಕ* ಅವನ ಒಂದು ಕೃತಿ. ಪತಂಜಲಿಯ ಮಹಾಭಾಷ್ಯದ ಜೊತೆಗೆ, ಈ ಪಠ್ಯವು ವ್ಯಾಕರಣ ಕಟ್ಟಳೆಯ ಒಂದು ಪ್ರಮುಖ ಭಾಗವಾಯಿತು.

ವರ್ಗ:ಪ್ರಾಚೀನ ಸಂಸ್ಕೃತ ವ್ಯಾಕರಣಜ್ಞರು
ಎಸ್.ಎಸ್.ಭೂಸನೂರಮಠ

**ಎಸ್.ಎಸ್.ಭೂಸನೂರಮಠ** ಕನ್ನಡ ಭಾಷೆಯ ಲೇಖಕ. ಗಣಿತಶಾಸ್ತ್ರದಲ್ಲಿ ಹಲವಾರು ಪುಸ್ತಕಗಳನ್ನು ಬರೆದಿದ್ದು ಇವರ *ಶೂನ್ಯ ಸಂಪಾದನೆ* ಎಂಬ ಕೃತಿಗೆ ೧೯೭೨ರ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರೆತಿದೆ.

ವರ್ಗ:ಸಾಹಿತಿಗಳು
ವರ್ಗ:ಗಣಿತಜ್ಞರು
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ಲ್ಯುಡೊವಿಕ್ ಬೌರ್ಸ್

ಲ್ಯುಡೊವಿಕ್ ಬೌರ್‌ಸ್ (೧೯ ಆಗಸ್ಟ್ ೧೯೭೦) ಫ಼್ರಾನ್ಸ್ ದೇಶದ ಸಂಗೀತ ನಿರ್ದೆಶಕರು. ಇವರು ೨೦೧೧ ರ "ದಿ ಅರ್ಟಿಸ್ಟ್" ಚಲನಚಿತ್ರದ ಮೂಕಾಂತರ ದೊಡ್ಡ ಹೆಸರು ಮಾಡಿದರು ಹಾಗೂ ಗೊಲ್ಡನ್ ಗ್ಲೊಬ್, ಅಕ್ಯಾಡೆಮಿ ಪ್ರಶಸ್ತಿ (ಆಸ್ಕರ್ ಪ್ರಶಸ್ತಿ) , ಬ್ರಿಟಿಶ್  ಅಕ್ಯಾಡಮಿ ಆಫ್ ಫಿಲ್ಮ್ಸ್ ಅಂಡ್ ಟೆಲೆವಿಜನ್ ಅವಾರ್ಸ್ಡ್ (BAFTA)   ಪ್ರಶಸ್ತಿಯನ್ನು ಗೆದ್ದಕೊಂಡರು.
 

## ಚಲನಚಿತ್ರಗಳ ಪಟ್ಟಿ
ವರ್ಗ:ಸಂಗೀತ ನಿರ್ದೇಶಕರು
ಮಿಹಿರ್ ಸೆನ್

**ಮಿಹಿರ್ ಸೆನ್** (ನವೆಂಬರ್ ೧೬, ೧೯೩೦ - ಜೂನ್ ೧೧, ೧೯೯೭) ವಿಶ್ವಪ್ರಸಿದ್ಧ ಈಜುಪಟು.  ಮಿಹಿರ್ ಸೆನ್ ಇಂಗ್ಲೆಂಡಿಗೆ ಬ್ಯಾರಿಸ್ಟರ್ ಓದಲು ಹೋಗಿದ್ದರು.  ಓದಿನ ಜೊತೆಗೆ ಅವರಲ್ಲಿ  ಈಜುವುದರಲ್ಲಿ ಆಸಕ್ತಿ ಹುಟ್ಟಿಕೊಂಡಿತ್ತು.  ಆ ಆಸಕ್ತಿ ಬೆಳೆದ ಪರಿಯಾದರೂ ಎಂಥದ್ದು!.  ಸಪ್ತಸಾಗರಗಳನ್ನೂ ದಾಟುವಷ್ಟು..

## ಜೀವನ
ವಿಶ್ವದ ಬಹುತೇಕ  ಎಲ್ಲಾ ಸಾಗರಗಳನ್ನೂ ಈಜಿದ ಈ ಮಹಾನ್ ಮಿಹಿರ್ ಸೇನರು ಹುಟ್ಟಿದ್ದು ನವೆಂಬರ್ ೧೬, ೧೯೩೦ರ ವರ್ಷದಲ್ಲಿ.  ಮಿಹಿರ್ ಸೆನ್ ಅವರ ತಂದೆ ಕಟಕ್ ನಗರದಲ್ಲಿ ವೈದ್ಯರಾಗಿದ್ದರು.

## ಇಂಗ್ಲಿಷ್ ಕಡಲ್ಗಾಲುವೆಯಲ್ಲಿ 
ಇಂಗ್ಲೆಂಡಿಗೆ ಬಾರ್ ಪರೀಕ್ಷೆಗಳಲ್ಲಿ ಸಿದ್ಧತೆ ನಡೆಸುತ್ತಿದ್ದ ಮಿಹಿರ್ ಸೆನ್ನರಿಗೆ ಇಂಗ್ಲಿಷ್ ಕಡಲ್ಗಾಲುವೆಯಲ್ಲಿ ಈಜಬೇಕೆಂಬ ವಾಂಛೆ ಹುಟ್ಟಿತು.  ಹಲವಾರು ಬಾರಿ ಪ್ರಯತ್ನಿಸಿ ಸೋತರೂ ಕಡೆಗೆ ಸೆಪ್ಟೆಂಬರ್ ೨೭, ೧೯೫೮ರಂದು ಇಂಗ್ಲಿಷ್ ಕಡಲ್ಗಾಲುವೆಯನ್ನು ಯಶಸ್ವಿಯಾಗಿ ಈಜಿ ಆ ಸಾಧನೆಗೈದ ಪ್ರಪ್ರಥಮ ಭಾರತೀಯರಾದರು.

## ಹಿಂದೂ ಮಹಾಸಾಗರದಲ್ಲಿ
ಮಿಹಿರ್ ಸೆನ್ನರ ಎರಡನೆಯ ಈಜು ಸಾಹಸ, ಶ್ರೀಲಂಕೆಯ ತಲೈಮನ್ನಾರ್ ಪ್ರದೇಶದಿಂದ ಭಾರತದ ದಕ್ಷಿಣಭಾಗದ ಧನುಷ್ಕೋಟಿಯವರೆಗೆ.  ಇದಕ್ಕೆ ಅವರು ತೆಗೆದುಕೊಂಡ ಅವಧಿ ೨೫ ಗಂಟೆ  ೪೪ ನಿಮಿಷಗಳು.  ಈ ಹಾದಿ ತಲುಪಲು ಅವರು ‘ಪಾಲ್ಕ್ ಸ್ಟ್ರೈಟ್’ ಎಂಬ ವಿಷಪೂರಿತ ಹಾವು ಮತ್ತು ಭಯಾನಕ ತಿಮಿಂಗಿಲಗಳ ಪ್ರದೇಶಗಳನ್ನು ಕೂಡಾ  ಹಾಯ್ದು ಬರಬೇಕಿತ್ತೆಂಬುದು ಗಮನಾರ್ಹವೆನಿಸಿತ್ತು.  ಅವರ ಈ ಸಾಹಸಕ್ಕೆ ಭಾರತೀಯ ನೌಕಾದಳ ಸೇನೆಯು ಸಹಕಾರ ನೀಡಿತ್ತು.

## ಸ್ಟ್ರೈಟ್ ಆಫ್ ಗಿಬ್ರಾಲ್ಟರ್, ಡಾರ್ಡನೆಲ್ಲೆಸ್ ಮತ್ತು ’ಬೋಸ್ಫೋರಸ್
೧೯೬೬ರ ವರ್ಷದ ಆಗಸ್ಟ್ ಮಾಸದಲ್ಲಿ ಮಿಹಿರ್ ಸೆನ್ ಅವರು ‘ಸ್ಟ್ರೈಟ್ ಆಫ್ ಗಿಬ್ರಾಲ್ಟರ್’ ಅನ್ನು  ೮ ಗಂಟೆ ೧ ನಿಮಿಷದ ಅವಧಿಯಲ್ಲಿ ಕ್ರಮಿಸಿ ಆ ಸಾಧನೆಯನ್ನು ಗೈದ ಪ್ರಪ್ರಥಮ ಏಷಿಯಾ ನಿವಾಸಿಯೆನಿಸಿದರು.  ಅದೇ ವರ್ಷದ ಸೆಪ್ಟಂಬರ್ ಮಾಸದ ೧೨ನೆಯ ತಾರೀಖಿನಂದು  ಅವರು ‘ಡಾರ್ಡನೆಲ್ಲೆಸ್’ ಮತ್ತು ಅದಾದ ಒಂಭತ್ತು ದಿನಗಳ ಅಂತರದಲ್ಲೇ ‘ಬೋಸ್ಫೋರಸ್’ಗಳನ್ನು ಈಜುತ್ತಾ ಕ್ರಮಿಸಿದರು.

## ಪನಾಮ ಕಡಲ್ಗಾಲುವೆ
ಮಿಹಿರ್ ಸೆನ್ನರು ಪನಾಮ ಕಡಲ್ಗಾಲುವೆಯ ಈಜುವಿಕೆಯನ್ನು ಎರಡು ಹಂತಗಳಲ್ಲಿ ಕೈಗೊಂಡು ಅಕ್ಟೋಬರ್ 26, 1966ರಂದು ತಮ್ಮ ಯಾತ್ರೆಯನ್ನು ಪ್ರಾರಂಭಿಸಿ, ಅದೇ ತಿಂಗಳ ಅಕ್ಟೋಬರ್ 31ರಂದು ಒಟ್ಟು 34ಗಂಟೆ 15 ನಿಮಿಷಗಳ ಆ ಯಾತ್ರೆಯನ್ನು ರ್ಣಗೊಳಿಸಿದರು.

ಹೀಗೆ ಮಿಹಿರ್ ಸೆನ್ನರು ಐದು ಖಂಡಗಳ ಸಪ್ತ ಸಮುದ್ರಗಳ ಮೇಲೆ ಈಜಿದವರೆನಿಸಿದರು.  ಇಡೀ ವಿಶ್ವದಲ್ಲೇ ಇಂಥಹ ಅಮೋಘ ಸಾಧನೆ ಮಾಡಿದ ಪ್ರಥಮರವರು.  ಈ ಏಳು ಯಾತ್ರೆಗಳಲ್ಲಿ ಆರು ಯಾತ್ರೆಗಳನ್ನು ೧೯೬೬ರ ಒಂದೇ ವರ್ಷದಲ್ಲಿ ಪೂರೈಸಿದ್ದು ಅವರ ಸಾಮರ್ಥ್ಯಕ್ಕೆ ಹಿಡಿದ ಕನ್ನಡಿಯಾಗಿದೆ.   ಅವರು ಸಮುದ್ರ ಸಾಗರಗಳ ಮೇಲೆ ಕ್ರಮಿಸಿದ ಒಟ್ಟಾರೆ ದೂರ 600 ಕಿಲೋ ಮೀಟರುಗಳಿಗೂ ಅಧಿಕವಾದದ್ದು.

## ಪ್ರಶಸ್ತಿ ಗೌರವಗಳು
ಭಾರತ ದೇಶವು ಮಿಹಿರ್ ಸೆನ್ನರನ್ನು  ೧೯೫೯ರ ವರ್ಷದಲ್ಲಿ ‘ಪದ್ಮಶ್ರೀ’ ಮತ್ತು ೧೯೬೭ರ ವರ್ಷದಲ್ಲಿ ‘ಪದ್ಮಭೂಷಣ’ ಪ್ರಶಸ್ತಿಗಳಿಂದ ಗೌರವಿಸಿತು.

## ಬ್ಯಾರಿಸ್ಟರ್
ಮಿಹಿರ್ ಸೆನ್ನರು ವೃತ್ತಿಯಲ್ಲಿ ಬ್ಯಾರಿಸ್ಟರ್ ಆಗಿ, ಇಂಗ್ಲೆಂಡಿನ ಕೋರ್ಟ್ ವ್ಯವಹಾರಗಳಲ್ಲಿ ಅಲ್ಲಿಯ ಬಾರ್ ಅನ್ನು  ಪ್ರತಿನಿಧಿಸಿದ್ದರು. ಅವರು  ಭಾರತದ ‘ಎಕ್ಸ್ ಪ್ಲೋರರ್ ಕ್ಲಬ್’ ಸಂಸ್ಥೆಯ ಅಧ್ಯಕ್ಷರಾಗಿದ್ದರು.

## ಕಡೆಯ ದಿನಗಳು
೧೯೯೭ರ ವರ್ಷದ ಜೂನ್ ೧೧ ರಂದು ಈ ಲೋಕವನ್ನಗಲಿದ ಮಿಹಿರ್ ಸೆನ್ನರು ತಮ್ಮ ಅಂತಿಮ ಅವಧಿಯಲ್ಲಿ ಸ್ಮೃತಿ ಸಾಮರ್ಥ್ಯವನ್ನು  ಕಳೆದುಕೊಂಡು ನೋವಿನಿಂದ ಕೂಡಿದ ಬಾಳನ್ನು ಬಾಳಿದರು.

## ಉಲ್ಲೇಖಗಳು
# ಇಂಗ್ಲಿಷ್ ವಿಕಿಪೀಡಿಯ ಲೇಖನ

ವರ್ಗ:ಕ್ರೀಡಾಪಟುಗಳು
ಕೊಲ್ಕತ್ತ ಇಂಟರ್ನ್ಯಾಷ್ನಲ್ ಫಿಲ್ಮ್ ಫೆಸ್ಟಿವಲ್

ಕೊಲ್ಕತ್ತ ಇಂಟರ್‍ನ್ಯಾಷ್‍ನಲ್ ಫಿಲ್ಮ್ ಫೆಸ್ಟಿವಲ್ ಕೊಲ್ಕತ್ತ ದಲ್ಲಿ ನಡೆಯುತ್ತದೆ.

ವರ್ಗ:ಚಲನಚಿತ್ರೋತ್ಸವಗಳು
ಎಂ. ಎನ್. ಶ್ರೀನಿವಾಸ್

**ಪ್ರೊ. ಎಂ. ಎನ್. ಶ್ರೀನಿವಾಸ್** (ನವೆಂಬರ್ ೧೬, ೧೯೧೬ - ನವೆಂಬರ್, ೧೯೯೯) ಎಂದು ಪ್ರಸಿದ್ಧರಾದ ಮೈಸೂರು ನರಸಿಂಹಾಚಾರ್ ಶ್ರೀನಿವಾಸ್ ಅವರು ಅಂತರರಾಷ್ಟ್ರೀಯ ಮಟ್ಟದಲ್ಲಿ  ಸಮಾಜಶಾಸ್ತ್ರಜ್ಞರು ಮತ್ತು ಮಾನವ ಶಾಸ್ತ್ರದ ಅಧ್ವರ್ಯುಗಳೆಂದು ಪ್ರಖ್ಯಾತರಾಗಿದ್ದಾರೆ. 
## ಜೀವನ
ಅಂತಾರಾಷ್ಟ್ರೀಯ ಖ್ಯಾತಿಯ ಸಮಾಜ ಶಾಸ್ತ್ರಜ್ಞ, ಸಾಮಾಜಿಕ ಮಾನವ ಶಾಸ್ತ್ರದ ಅಧ್ವರ್ಯು ಮೈಸೂರು ನರಸಿಂಹಾಚಾರ್ ಶ್ರೀನಿವಾಸ್‌ ಅವರು ದಿನಾಂಕ ೧೬ ನವೆಂಬರ್ ೧೯೧೬ರಂದು ಮೈಸೂರಿನ ಬಳಿ ಅರಕೆರೆಗ್ರಾಮದಲ್ಲಿ ಜನಿಸಿದರು. ಅವರ ತಂದೆ ನರಸಿಂಹಾಚಾರ್ಯರು. ಪ್ರಾರಂಭಿಕ ಶಿಕ್ಷಣವನ್ನು  ಮೈಸೂರಿನ ಸದ್ವಿದ್ಯಾಶಾಲೆಯಲ್ಲಿ ಪೂರೈಸಿದ ಶ್ರೀನಿವಾಸನ್ ಮಹಾರಾಜಾ ಕಾಲೇಜಿನಿಂದ ಪದವಿ ಪಡೆದು ಮುಂಬೈನಲ್ಲಿ  ಸಮಾಜ ಶಾಸ್ತ್ರದಲ್ಲಿ  ಸ್ನಾತಕೋತ್ತರ ಪದವಿ ಗಳಿಸಿದರು.  ‘ಕೊಡವಮತ-ಸಮಾಜ’ ಕುರಿತಾಗಿ ಮಹಾಪ್ರಬಂಧ ಮಂಡಿಸಿ ಪಿಎಚ್.ಡಿ ಪದವಿ ಪಡೆದರು. ಉನ್ನತ ವ್ಯಾಸಂಗವನ್ನು  ಆಕ್ಸ್ ಫರ್ಡ್ ನಲ್ಲಿ ಕೈಗೊಂಡರು.

## ಪ್ರಸಿದ್ಧ ಸಂಸ್ಥೆಗಳಲ್ಲಿ
ಎಂ. ಎನ್. ಶ್ರೀನಿವಾಸರು ಬರೋಡದ ಮಹಾರಾಜ ಸಯ್ಯಾಜಿರಾವ್ ವಿಶ್ವವಿದ್ಯಾಲಯದಲ್ಲಿ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿದ್ದಲ್ಲದೆ, ದೆಹಲಿ ವಿಶ್ವವಿದ್ಯಾಲಯದಲ್ಲೂ ಕೆಲಕಾಲ ಅಧ್ಯಾಪನ ನಡೆಸಿದರು. ದೇಶ ವಿದೇಶಗಳಲ್ಲಿ ಸಮಾಜಶಾಸ್ತ್ರ ಮತ್ತು ಮಾನವೀಯ ಶಾಸ್ತ್ರಗಳ  ವಿಚಾರ ಸಂಕೀರ್ಣ ಮತ್ತು  ಅಧ್ಯಯನ ಗೋಷ್ಠಿಗಳಲ್ಲಿ ಭಾಗಿಯಾದರು. ದೆಹಲಿ ವಿಶ್ವವಿದ್ಯಾಲಯದಲ್ಲಿ ಸಮಾಜಶಾಸ್ತ್ರದ ಅಧ್ಯಯನ ಪೀಠ, ಬೆಂಗಳೂರಿನ ಇನ್‌ಸ್ಟಿಟ್ಯೂಟ್ ಫಾರ್ ಸೋಷಿಯಲ್ ಅಂಡ್ ಎಕನಾಮಿಕ್ ಚೇಂಜ್ ಸಂಸ್ಥೆ ಮುಂತಾದ ಸಂಸ್ಥೆಗಳ ಮೂಲಸ್ಥಾಪಕರೆನಿಸಿದರು.
## ಕೃತಿಗಳು
ಸಮಾಜದ ಅಧ್ಯಯನವೇ ಬದುಕಿನ ಪರಮಗುರಿ ಎಂದು ನಂಬಿದ್ದ ಶ್ರೀನಿವಾಸ್ ಅವರು ದೇಶ ವಿದೇಶಗಳಿಂದ  ಆಹ್ವಾನಿತರಾಗಿ ಬೋಧನೆ ನಡೆಸಿದ್ದಲ್ಲದೆ, ಜನರ ನಡುವೆ ಬದುಕು ನಡೆಸಿ  ಕನ್ನಡದಲ್ಲಿ ಹಲವಾರು ಮಹತ್ವದ  ಕೃತಿಗಳನ್ನು ರಚಿಸಿದರು.  ‘ಕೊಡವರ ಧರ್ಮ ಮತ್ತು ಸಮಾಜ’ ೧೯೫೨ರಲ್ಲಿ ಪ್ರಕಟಗೊಂಡಿತು. ಈ ಗ್ರಂಥವು ಸಾಮಾಜಿಕ ರಚನಾ ಸಿದ್ಧಾಂತದ ಚೌಕಟ್ಟಿನಲ್ಲಿ ಬರೆದ ಪ್ರಥಮ ಸಮಾಜ ಶಾಸ್ತ್ರೀಯ ಗ್ರಂಥವೆಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. ಮೈಸೂರು ಜಿಲ್ಲೆಯ ರಾಮಾಪುರಕ್ಕೆ ತೆರಳಿ ಅಲ್ಲಿಯ ಜನರೊಡನೆ ಒಂದಾಗಿ ಬೆರೆತು  ‘ದಿ ರಿಮೆಂಬರ್ಡ್ ವಿಲೇಜ್’ ಎಂಬ ಹೆಸರಿನಲ್ಲಿ ರಚಿಸಿದ  ಗ್ರಂಥ, ಸಮಾಜ ಶಾಸ್ತ್ರೀಯ ಅಧ್ಯಯನದ ಪ್ರಮುಖ ಆಕರ ಗ್ರಂಥವೆನಿಸಿತು. ‘ಸೋಷಿಯಲ್ ಚೇಂಜ್, ಇನ್ ಮಾಡರ್ನ್ ಇಂಡಿಯಾ’ ಮತ್ತು ‘ಇಂಡಿಯನ್ ಸೊಸೈಟಿ ಥ್ರೂ ಪರ್ಸನಲ್ ರೈಟಿಂಗ್ ಅಂಡ್ ಆನ್ ಲಿವಿಂಗ್ ಇನ್ ರೆವೆಲ್ಯೂಶನ್’ ಶ್ರೀನಿವಾಸನ್ ಅವರ ಮತ್ತೆರಡು ಪ್ರಮುಖ ಕೃತಿಗಳು.
## ಅಂತರರಾಷ್ಟ್ರೀಯ ಪ್ರಖ್ಯಾತಿ
ಆಕ್ಸ್ ಫರ್ಡ್, ಕೇಂಬ್ರಿಡ್ಜ್, ಸ್ಟ್ಯಾನ್‌ಫರ್ಡ್, ಕಾರ್ನೆಲ್, ಕ್ಯಾನ್‌ಬೆರಾ ಮುಂತಾದ ವಿಶ್ವವಿದ್ಯಾಲಯಗಳಲ್ಲಿ ಬೋಧಿಸಿದ್ದಲ್ಲದೆ,. ಬ್ರಿಟಿಷ್ ಅಕಾಡಮಿ, ಆರ್.ಎ.ಐ. ಲಂಡನ್, ಅಮೆರಿಕನ್ ಫಿಲಾಸಫಿಕಲ್ ಸೊಸೈಟಿ, ಫಿಲಿಡೆಲಿಯಾ ಸೊಸೈಟಿ, ಬೋಸ್ಟನ್ ಸೊಸೈಟಿ ಮುಂತಾದುವುಗಳಲ್ಲಿ ಫೆಲೋ ಆಗಿ ಆಯ್ಕೆಯಾದ ಗೌರವ ಪಡೆದರು.
## ಪ್ರಶಸ್ತಿ ಗೌರವಗಳು
ಎಂ. ಎನ್. ಶ್ರೀನಿವಾಸನ್ ಅವರಿಗೆ ದೊರೆತ ಪ್ರಮುಖ ಗೌರವಗಳೆಂದರೆ  ಕೊಚ್ಚಿ ವಿಶ್ವವಿದ್ಯಾಲಯದಿಂದ ಎಂ.ವೈ. ಪೈಲೀ ಪ್ರಶಸ್ತಿ, ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ, ಜವಹರಲಾಲ್ ನೆಹರು ಪ್ರಶಸ್ತಿ, ಭಾರತ ಸರಕಾರದ ಪದ್ಮಭೂಷಣ ಪ್ರಶಸ್ತಿ, ಮುಂಬಯಿ ವಿಶ್ವವಿದ್ಯಾಲಯದ ಜಿ.ಎಸ್. ಗುರ್ಯೆಹ ಪ್ರಶಸ್ತಿ, ರಾಯಲ್ ಆಂಥ್ರೊ ಪೊಲಾಜಿಕಲ್ ಇನ್‌ಸ್ಟಿಟ್ಯೂಟಿನಿಂದ ‘ರಿವರ್ ಮೆಮೋರಿಯಲ್ ಮೆಡಲ್’ ಪಡೆದ ಭಾರತ ಏಕೈಕ ವ್ಯಕ್ತಿ ಎಂಬ ಹೆಗ್ಗಳಿಕೆ ಮುಂತಾದವು.
## ವಿದಾಯ
ಪ್ರೊ. ಶ್ರೀನಿವಾಸನ್ ಅವರು ೧೯೯೯ರ ನವೆಂಬರ್ ಮಾಸದಲ್ಲಿ ಈ ಲೋಕವನ್ನಗಲಿದರು.  ಅವರ ವಿದ್ವತ್ ಪೂರ್ಣ, ಸಂಶೋಧನಾ ಕಾರ್ಯಗಳಿಗಾಗಿ ಅವರು ಪ್ರಾತಃಸ್ಮರಣೀಯರು.
## ಉಲ್ಲೇಖಗಳು
#In memoriam by Veena Das
# An interview with M. N. Srinivas by Chris Fuller, London School of Economics, 1999
# Interview by Jack Goody 
#Prof. M.N. Srinivas by Jyotsna Kamat.

ವರ್ಗ: ಸಮಾಜ ಶಾಸ್ತ್ರಜ್ಞರು
ವರ್ಗ: ಮಾನವ ಶಾಸ್ತ್ರಜ್ಞರು
ವರ್ಗ:ಮೈಸೂರಿನ ಬರಹಗಾರರು
ಪತಂಜಲಿ

‍
**ಪತಂಜಲಿ** ಒಂದು ಸಂಸ್ಕೃತ ಹೆಸರು. ಹಲವು ಪ್ರಮುಖ ಸಂಸ್ಕೃತ ಕೃತಿಗಳಿಗೆ ಈ ಹೆಸರಿನ ಒಬ್ಬರು ಅಥವಾ ಹೆಚ್ಚು ಲೇಖಕರನ್ನು ಹೊಣೆಮಾಡಲಾಗಿದೆ, ಮತ್ತು ಕಳೆದ ಶತಮಾನದಲ್ಲಿ ಪಾಂಡಿತ್ಯದ ಒಂದು ದೊಡ್ಡ ಪ್ರಮಾಣವನ್ನು ದ್ವಂದ್ವ ನಿವಾರಣೆಯ ಸಮಸ್ಯೆಗೆ ಮೀಸಲಿಡಲಾಗಿದೆ. ಪತಂಜಲಿ ಎಂದು ಕರೆಯಲ್ಪಡುವ ಹೆಚ್ಚು ಪ್ರಮುಖ ಲೇಖಕರ ಪೈಕಿ:
* ಸಂಸ್ಕೃತ ವ್ಯಾಕರಣ ಮೇಲಿನ ಒಂದು ಪ್ರೌಢ ಪ್ರಬಂಧವಾದ ಮಹಾಭಾಷ್ಯದ ಲೇಖಕ.
* ಯೋಗದ ಅಭ್ಯಾಸದ ಮೇಲಿನ ಸೂಕ್ತಿಗಳ ಒಂದು ಪ್ರಮುಖ ಸಂಗ್ರಹವಾದ ಯೋಗ ಸೂತ್ರಗಳ ಸಂಕಲಕ. 
* ವೈದ್ಯಶಾಸ್ತ್ರದ (*ಆಯುರ್ವೇದ*) ಒಂದು ಅನಿರ್ದಿಷ್ಟ ಕೃತಿಯ ಲೇಖಕ.

ವರ್ಗ:ಸಂಸ್ಕೃತ ವ್ಯಾಕರಣಜ್ಞರು
ಶಮನೇವಾಡಿ

ಶಮನೇವಾಡಿ ದಕ್ಷಿಣ ಪ್ರಸ್ಥಭೂಮಿಯ ಮೇಲಿದ್ದು, ಕರ್ನಾಟಕ ರಾಜ್ಯದ ಉತ್ತರ ದಿಕ್ಕಿನಲ್ಲಿದೆ. ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ತಾಲೂಕಿನ ದೂಧಗಂಗಾ ನದಿಯ ದಡದ ಮೇಲಿನ ಗ್ರಾಮ

## ಭೂಗೋಳ 
೨೦೦೧ ಭಾರತದ ಜನಗಣತಿಯ ಪ್ರಕಾರ ಶಮನೇವಾಡಿಯಲ್ಲಿ 3,060 ಪುರುಷರು ಮತ್ತು 2,928 ಮಹಿಳೆಯರೊಂದಿಗೆ 5,988 ಜನಸಂಖ್ಯೆಯನ್ನು ಹೊಂದಿತ್ತು. 90% ಗಿಂತ ಹೆಚ್ಚು ಇಲ್ಲಿ ಜೈನ ಸಮುದಾಯ ಮತ್ತು ಲಿಂಗಾಯತರು ಜ್ಯೊತೆ ಇತರ ಸಮುದಾಯಗಳು ಇವೆ. ಇಲ್ಲಿನ ಬಹಳಷ್ಟು ಜನರು ಕೃಷಿ ಮೇಲೆ ಅವಲಂಬಿತವಾಗಿದ್ದಾರೆ, ಕಬ್ಬು ಇಲ್ಲಿನ ಪ್ರಮುಖ ಬೆಳೆ.  ನೀರಾವರಿಗಾಗಿ ದೂಧಗಂಗಾ ನದಿಯನ್ನು ಅವಲಂಬಿಸಿದ್ದಾರೆ. ಒಕ್ಕಲುತನ ಇಲ್ಲಿಯ ಮುಖ್ಯ ಕಸಬು; ಕಬ್ಬು, ತಂಬಾಕು, ಸೋಯಾಬಿನ್, ಜೋಳ, ಕಡಲೆ ಮತ್ತು ಇನ್ನಿತರ ವಾನಿಜ್ಯ್ ಬೆಳೆಗಳನ್ನು ಬೆಳೆಯುತ್ತಾರೆ. ಇದು ದೂಧಗಂಗಾ ನದಿಯ ದಡದ ಮೇಲೆ ಇರುವದರಿಂದ ಕಬ್ಬನ್ನು ಹೆಚ್ಚಾಗಿ ಬೆಳೆಯಲಾಗುತ್ತದೆ.
     
## ಬ್ಯಾಂಕುಗಳು ಮತ್ತು ಹಣಕಾಸು ಸಂಸ್ಥೆಗಳು 
* ಭಾರತೀಯ ಸೇಟ್ ಬ್ಯಾಂಕ್
* ರತ್ನಾಕರ್ ಬ್ಯಾಂಕ್
* ಜೈ ಜಿನೇಂದ್ರ ಸಹಕಾರ ಕ್ರೆಡಿಟ್ ಸೌಹಾರ್ದ ಸೋಸಾಯಟಿ ಲಿಮಿಟೆಡ್
* ಪದ್ಮಾವತಿ ಅಲ್ಪಸಂಖ್ಯಾತ ಮಲ್ಟಿಪರ್ಪಸ್ ಸೊಸೈಟಿ.
* ಪಾರ್ಶ್ವನಾಥ ಸಹಕಾರ ಕ್ರೆಡಿಟ್ ಸೌಹಾರ್ದ ಸೋಸಾಯಟಿ ಲಿಮಿಟೆಡ್
* ಶಮನೇವಾಡಿ ಸಹಕಾರ ಕ್ರೆಡಿಟ್ ಸೌಹಾರ್ದ ಸೋಸಾಯಟಿ ಲಿಮಿಟೆಡ್
* ಪ್ರಾಥಮಿಕ ಕೃಷಿ ಪತ್ತಿನ ಸಹಕಾರಿ ಸಂಘ
* ಜೈ ಕಿಸಾನ ಕೃಷಿ ಪತ್ತಿನ ಸಹಕಾರಿ ಸಂಘ

## ಶಿಕ್ಷಣ ಹಾಗು ವಿದ್ಯಾ ಸಂಸ್ಥೆಗಳು 
* ಆಚಾರ್ಯ ದೇಶಭೂಷಣ ಆಯುರ್ವೇದ ವೈದ್ಯಕೀಯ ಕಾಲೇಜು
* ಕುಸುಮಾವತಿ ಮಿರ್ಜಿ ಕಲೆ ಮತ್ತು ವಾಣಿಜ್ಯ ಕಾಲೇಜ್
* ಬಿಎಸ್ ಪದವಿ ಪೂರ್ವ ಕಾಲೇಜ್
* ಬಿಎಸ್ ಪ್ರಾಥಮಿಕ ಶಾಲೆ (ಕಾನ್ವೆಂಟ್)
* ಸರ್ಕಾರಿ ಕನ್ನಡ ಪ್ರಾಥಮಿಕ ಶಾಲೆ
* ಆಚಾರ್ಯ ದೇಶಭೂಷಣ BEd ಕಾಲೇಜ್
* DEd ಕಾಲೇಜ್
* ಪದ್ಮಜ ಗರ್ಲ್ಸ್ ಹೈ ಸ್ಕೂಲ್
* ಆಚಾರ್ಯ ದೇವನಂದಿ ಸಂಸ್ಕಾರ್ ಕೇಂದ್ರ
## ದೇವಸ್ತಾನಗಳು 
* ೧೦೦೮ ಚಂದ್ರಪ್ರಭು ದಿಗಂಬರ ಜೈನ ಮಂದಿರ
* ರಾಮಲಿಂಗೆಶ್ವರ ಮಂದಿರ
* ಬೀರೆಶ್ವರ ಮಂದಿರ 
* ಯಲ್ಲಮ್ಮಾ  ಮಂದಿರ
* ಹನುಮಾನ  ಮಂದಿರ
## ಸಂಸ್ಕೃತಿ 
ವೈವಿದ್ಯತೆಗಳಲ್ಲಿ ಏಕತೆಯನ್ನು ಹೊಂದಿರುವ ಭಾರತದಂತೆ ಶಮನೇವಾಡಿ ಕೂಡ ಹಲವು ಭಾಷಿಕರ ಹಾಗು ಹಲವು ಧರ್ಮಿಯರ ನೆಲೆಬೀಡು. ಕನ್ನಡ (ಆಡಳಿತ ಭಾಷೆ), ಹಿಂದಿ, ಮರಾಠಿ ಇಲ್ಲಿ ಮಾತನಾಡಲ್ಪಡುವ ಪ್ರಮುಖ ಭಾಷೆಗಳು. ಉತ್ತರ ಕರ್ನಾಟಕದ ಸೊಗಡು ಇಲ್ಲಿಯ ಜೀವನ ಶೈಲಿಯ ವಿಷೇಶತೆ.

## ರಸ್ತೆ ಹಾಗೂ ಸಾರಿಗೆ 
ರಾಜ್ಯ ಹೆದ್ದಾರಿ ಸಂಖ್ಯೆ ೯೭, ಜಿಲ್ಲಾ ಮೂಖ್ಯ ರಸ್ತೆ ಚಿಕ್ಕೋಡಿ - ಇಚಲಕರಂಜಿ ಶಮನೇವಾಡಿಯನ್ನು ಸಂಪರ್ಕಿಸುತ್ತವೆ. ವಾಯುವ್ಯ ಸಾರಿಗೆ ಸಂಸ್ಠೆ ಬಸ್ಸುಗಳು ಇಲ್ಲಿನ ಮೂಲ ರಸ್ತೆ ಸಾರಿಗೆ.
ಶಮನೇವಾಡಿಯು ಚಿಕ್ಕೋಡಿಯಿಂದ ೨೧ ಕಿಮಿ, ನಿಪ್ಪಾಣಿಯಿಂದ ೨೪ ಕಿಮಿ ದೂರದಲ್ಲಿದೆ.

ವರ್ಗ:ಬೆಳಗಾವಿ ಜಿಲ್ಲೆ
ವರ್ಗ:ಚಿಕ್ಕೋಡಿ ತಾಲೂಕು
ಅಸೀಮಾ ಚಟರ್ಜಿ

**ಅಸೀಮಾ ಚಟರ್ಜಿ** (೨೩ ಸೆಪ್ಟೆಂಬರ್ ೧೯೧೭-೨೨ ನವೆಂಬರ್ ೨೦೦೬) ಭಾರತೀಯ ರಸಾಯನ ಶಾಸ್ತ್ರಜ್ಞೆ. ಆರ್ಗಾನಿಕ್ ರಸಾಯನ ಶಾಸ್ತ್ರ ಮತ್ತು ಫೈಟೋ ಮೆಡಿಸಿನ್ ಕ್ಷೇತ್ರಗಳಲ್ಲಿ ಅವರ ಕೊಡುಗೆ ಅಪಾರ. ವಿಂಕಾ ಆಲ್ಕಲಾಇಡ್ಸ್ ಎಂಬ ಕ್ಷೇತ್ರದಲ್ಲಿ ಸಾಕಷ್ಟು ಕೆಲಸ ಮಾಡಿರುವ ಇವರು ಮೂರ್ಛೆ ರೋಗ ವಿರೋಧಕ ಮತ್ತು ಮಲೇರಿಯಾ ವಿರೋಧಕ ಔಷಧಿಗಳನ್ನು ಅಭಿವೃದ್ಧಿಪಡಿಸುವಲ್ಲಿ ಸಾಕಷ್ಟು ದುಡಿದಿದ್ದಾರೆ. ಭರತ ಖಂಡದ ಔಷಧೀಯ ಸಸ್ಯಗಳ ಬಗ್ಗೆ ಸಂಪುಟಗಳನ್ನು ರಚಿಸಿದ್ದಾರೆ.
## ಜೀವನ ಮತ್ತು ವಿದ್ಯಾಭ್ಯಾಸ
ಅಸೀಮಾ ಚಟರ್ಜಿಯವರು ಪಶ್ಚಿಮ ಬಂಗಾಳದಲ್ಲಿ ೨೩ ಸೆಪ್ಟೆಂಬರ್ ೧೯೧೭ ರಂದು ಜನಿಸಿದರು. ಕೊಲ್ಕತ್ತಾದಲ್ಲಿ ಬೆಳೆದ ಇವರು ಬಹಳ ಬುದ್ಧಿವಂತ ವಿದ್ಯಾರ್ಥಿನಿಯಾಗಿದ್ದರು. ಶಾಲೆಯನ್ನು ಮುಗಿಸಿ, ಕಲ್ಕತ್ತಾ ವಿಶ್ವವಿದ್ಯಾಲಯದ ಸ್ಕಾಟಿಶ್ ಚರ್ಚ್ ಕಾಲೇಜಿನಲ್ಲಿ ರಸಾಯನ ಶಾಸ್ತ್ರ ವಿಷಯದಲ್ಲಿ ಆನರ್ಸ್ ಪದವಿ ಪಡೆದರು.

## ವೃತ್ತಿ
ಅವರು ಕಲ್ಕತ್ತಾ ವಿಶ್ವವಿದ್ಯಾಲಯದ ಲೇಡಿ ಬ್ರಬೋರ್ನ್ ಕಾಲೇಜಿನಲ್ಲಿ ಸೇರಿಕೊಂಡರು ಮತ್ತು ಅಲ್ಲಿ ರಸಾಯನಶಾಸ್ತ್ರ ವಿಭಾಗವನ್ನು ಸ್ಥಾಪಿಸಿದರು. ೧೯೫೪ ರಲ್ಲಿ, ಅಸಿಮಾ ಚಟರ್ಜಿ ಕಲ್ಕತ್ತಾ ವಿಶ್ವವಿದ್ಯಾಲಯದ ಯೂನಿವರ್ಸಿಟಿ ಕಾಲೇಜ್ ಆಫ್ ಸೈನ್ಸ್ಗೆ ಸೇರಿದರು, ಶುದ್ಧ ರಸಾಯನಶಾಸ್ತ್ರದಲ್ಲಿ ಓದುಗರಾಗಿ.

## ಶೈಕ್ಷಣಿಕ ಚಟುವಟಿಕೆಗಳು
೧೯೩೮ರಲ್ಲಿ ಆರ್ಗಾನಿಕ್ ಕೆಮಿಸ್ಟ್ರಿಯಲ್ಲಿ ಸ್ನಾತಕೋತ್ತರ ಪದವೀಧರೆಯಾದ ಅಸೀಮಾರವರು ಕಲ್ಕತ್ತಾ ವಿಶ್ವವಿದ್ಯಾಲಯದಲ್ಲಿ ಪಿ.ಎಚ್.ಡಿ ಮಾಡಲು ಪ್ರಾರಂಭಿಸಿ, ಸಸ್ಯಗಳಿಂದ ಉತ್ಪಾದಿಸಲ್ಪಡುವ ರಾಸಾಯನಿಕಗಳು ಮತ್ತು ಸಿಂಥೆಟಿಕ್ ಆರ್ಗಾನಿಕ್ ಕೆಮಿಸ್ಟ್ರಿ ವಿಭಾಗಗಳಲ್ಲಿ ಕೆಲಸಮಾಡಿದರು. ಅವರ ಮಾರ್ಗದರ್ಶಕರಾಗಿ ರಸಾಯನ ಶಾಸ್ತ್ರದ ಆಗಿನ ದಿಗ್ಗಜರಾದ ಪ್ರಫುಲ್ಲ ಚಂದ್ರ ರೇ ಮತ್ತು ಸತ್ಯೇಂದ್ರನಾಥ್ ಬೋಸ್ ಇದ್ದರು.
ಆನಂತರ ಅವರು ಕಲ್ಕತ್ತಾ ವಿಶ್ವವಿದ್ಯಾಲಯದ ಲೇಡಿ ಬ್ರಾಬೋರ್ನ್ ಕಾಲೇಜಿಗೆ ಸೇರಿದ ಅವರು ರಸಾಯಶಾಸ್ತ್ರ ವಿಭಾಗದ ಆರಂಭಿಕ ಮುಖ್ಯಸ್ಥರಾಗಿ ೧೯೪೦ ರಲ್ಲಿ ಕೆಲಸಕ್ಕೆ ಸೇರಿದರು. ಭಾರತೀಯ ವಿಶ್ವವಿದ್ಯಾಲಯ ನೀಡುವ ಪಿ.ಎಚ್.ಡಿ ಪದವಿಗೆ ಭಾಜನರಾದ ಪ್ರಪ್ರಥಮ ಭಾರತೀಯ ಮಹಿಳೆ ಅಸೀಮಾ ಚಟರ್ಜಿ.ಅವರಿಗೆ ಪಿ.ಎಚ್.ಡಿ ಪದವಿ ೧೯೪೪ ರಲ್ಲಿ ದೊರೆಯಿತು. ೧೯೫೪ ರಲ್ಲಿ ಕಲ್ಕತ್ತಾ ವಿಶ್ವವಿದ್ಯಾಲಯದ ಯೂನಿವರ್ಸಿಟಿ ಕಾಲೇಜ್ ಆಫ್ ಸೈನ್ಸ್ ನಲ್ಲಿ ರೀಡರ್ ಹುದ್ದೆಗೆ ಸೇರಿದರು. ೧೯೬೨ ರಲ್ಲಿ ಕಲ್ಕತ್ತಾ ವಿಶ್ವವಿದ್ಯಾಲಯದ ಪ್ರತಿಷ್ಟಿತ ಖೈರಾ ಪ್ರೊಫೆಸರ್ ಹುದ್ದೆಯನ್ನು ಅಲಂಕರಿಸಿ, ೧೯೮೨ ರ ವರೆಗೂ ಆ ಸ್ಥಾನದಲ್ಲಿದ್ದರು.
## ಪ್ರಶಸ್ತಿ-ಪುರಸ್ಕಾರಗಳು
* ಕಲ್ಕತ್ತಾ ವಿಶ್ವವಿದ್ಯಾಲಯದ ಪ್ರೇಮ್ ಚಂದ್ ರಾಯ್ ಚಂದ್ ಸ್ಕಾಲರ್
*ಯಾವುದೇ ಭಾರತೀಯ ವಿಶ್ವವಿದ್ಯಾಲಯ ನೀಡುವ ಡಾಕ್ಟರೇಟ್ ಪದವಿಯ ಪಡೆದ ಮೊಟ್ಟ ಮೊದಲ ಮಹಿಳೆ.
* ೧೯೬೨-೧೯೮೨ ರ ವರೆಗೆ ಕಲ್ಕತ್ತಾ ವಿಶ್ವವಿದ್ಯಾಲಯದ ಖೈರಾ ಪ್ರೊಫೆಸರ್ ಸ್ಥಾನ.
* ೧೯೭೨ ರಲ್ಲಿ ಯು.ಜಿ.ಸಿ. ಪ್ರಾಯೋಜಿತ ನೈಸರ್ಗಿಕ ರಸಾಯನ ಶಾಸ್ತ್ರದ ಶಿಕ್ಷಣ ಮತ್ತು ಪ್ರಶಿಕ್ಷಣ ಕಾರ್ಯಕ್ರಮದ ಗೌರವಾನ್ವಿತ ಸಂಚಾಲಕಿಯಾಗಿ ನೇಮಕ.
* ೧೯೬೦ ರಲ್ಲಿ ಇಂಡಿಯನ್ ನ್ಯ್ಯಾಷನಲ್ ಸೈನ್ಸ್ ಅಕಾಡೆಮಿಯ "ಫೆಲೋ"ಆಗಿ ನೇಮಕ.
*೧೯೬೧ ರಲ್ಲಿ ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿ ಪಡೆದು ಈ ಪ್ರಶಸ್ತಿ ಪಡೆದ ಪ್ರಪ್ರಥಮ ಮಹಿಳೆ ಎನಿಸಿಕೊಂಡರು.
* ೧೯೭೫ ರಲ್ಲಿ ಪದ್ಮ ಭೂಷಣ ಪ್ರಶಸ್ತಿಗೆ ಭಾಜನರಾದರು. ಇಂಡಿಯನ್ ಸೈನ್ಸ್ ಕಾಂಗ್ರೆಸ್ ಅಸೋಸಿಯೇಷನ್‌ನ ಅಧ್ಯಕ್ಷ ಸ್ಥಾನಕ್ಕೆ ಆಯ್ಕೆಯಾದ ಪ್ರಪ್ರಥಮ ಮಹಿಳೆ.
*ಹಲವಾರು ವಿಶ್ವವಿದ್ಯಾಲಯಗಳಿಂದ ಡಿ.ಎಸ್ಸಿ ಪದವಿ ಪ್ರದಾನ.
*೧೯೮೨-೧೯೯೦ ರ ವರೆಗೆ ಭಾರತದ ರಾಷ್ಟ್ರಪತಿಗಳಿಂದ ರಾಜ್ಯಸಭಾ ಸದಸ್ಯರಾಗಿ ನಾಮಾಂಕಿತಗೊಂಡರು.
* ೨೩ ಸೆಪ್ಟೆಂಬರ್ ೨೦೧೭ರಂದು ಚಟರ್ಜಿಯವರ  ಜನ್ಮಶತಮಾನೋತ್ಸವಾದ ಗೌರವಾರ್ಥ ಗೂಗಲ್ 24 ಗಂಟೆಗಳ ಗೂಗಲ್ ಡೂಡಲ್ ಅನ್ನು ನಿಯೋಜಿಸಿತು.

## ಗೂಗಲ್ ಗೌರವ
ಗೂಗಲ್ ಡೂಡಲ್, ೨೩ ಸೆಪ್ಟೆಂಬರ್ ೨೦೧೭ ರಂದು ಅಸಿಮಾ ಚಟರ್ಜಿಯ ೧೦೦ ನೇ ಹುಟ್ಟುಹಬ್ಬವನ್ನು ಭಾರತೀಯ ಸಂಸ್ಥೆಯಿಂದ ವಿಜ್ಞಾನದಲ್ಲಿ ಡಾಕ್ಟರೇಟ್ ಪಡೆದ ಮೊದಲ ಭಾರತೀಯ ಮಹಿಳೆ ಎಂದು ಆಚರಿಸಿತು.

## ಬಾಹ್ಯ ಕೊಂಡಿಗಳು 
*Asima Chatterjee. Indian Academy of Science

## ಉಲ್ಲೇಖಗಳು 
## ಹೆಚ್ಚಿನ ಓದಿಗಾಗಿ
*
*
*

ವರ್ಗ:ಭಾರತದ ಮಹಿಳಾ ವಿಜ್ಞಾನಿಗಳು
ವರ್ಗ:ಭಾರತದ ವಿಜ್ಞಾನಿಗಳು
ವರ್ಗ:ವಿಜ್ಞಾನಿಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಚಾರುಸಿತಾ ಚಕ್ರವರ್ತಿ

**ಚಾರುಸಿತಾ ಚಕ್ರವರ್ತಿ**  ಭಾರತೀಯ ಮಹಿಳಾ ವಿಜ್ಞಾನಿ. ಇವರು ಸಸ್ಯ ವೈಜ್ಞಾನಿಕ ಕ್ಷೇತ್ರದಲ್ಲಿ ಕೆಲಸ ಮಾಡಿದ್ದಾರೆ. ಸೈಟೋಜೆನೆಟಿಕ್ಸ್ ಮತ್ತು ಭೂಗೋಳ ಕ್ಷೇತ್ರದಲ್ಲಿ ಸಂಶೋಧನೆ ಮಾಡಿದರು. 

26 ಮಾರ್ಚ್ 2016 ರಂದು ಚಾರುಸಿತಾ ಚಕ್ರವರ್ತಿರವರು ಕ್ಯಾನ್ಸರ್ ನಿಂದ ನಿಧನರಾದರು.

## ಆರಂಭಿಕ ಜೀವನ
ಚಕ್ರವರ್ತಿರವರು 5 ಮೇ 1964 ರಂದು ಅಮೆರಿಕದ ಮ್ಯಾಸಚೂಸೆಟ್ಸ್‌ನ ಕೇಂಬ್ರಿಡ್ಜ್‌ನಲ್ಲಿ ಜನಿಸಿದರು. 

## ಪ್ರಶಸ್ತಿಗಳು ಮತ್ತು ಗೌರವಗಳು
*ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿ (೨೦೦೯)
*ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿಯಿಂದ ಯುವ ವಿಜ್ಞಾನಿ ಪದಕ
*ಬಿ.ಎಂ. ಬಿರ್ಲಾ ವಿಜ್ಞಾನ ಪ್ರಶಸ್ತಿ

## ಬಾಹ್ಯ ಕೊಂಡಿಗಳು
*ಭಾರತೀಯ ತಂತ್ರಜ್ಞಾನ ಸಂಸ್ಥೆ (ಐಐಟಿ) ದೆಹಲಿ ಯಲ್ಲಿ ಚಾರುಸಿತಾ ಚಕ್ರವರ್ತಿರವರ ವ್ಯಕ್ತಿಚಿತ್ರ

## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ಅಕಾಡೆಮಿ ಆಫ್ ಮೋಷನ್ ಪಿಕ್ಚರ್ ಆರ್ಟ್ಸ್ ಅಂಡ್ ಸೈನ್ಸಸ್

ಅಕಾಡೆಮಿ ಆಫ್ ಮೋಷನ್ ಪಿಕ್ಚರ್ ಆರ್ಟ್ಸ್ ಅಂಡ್ ಸೈನ್ಸಸ್ ಚಲನಚಿತ್ರಗಳ ಕಲೆ ಹಾಗೂ ವಿಜ್ಞಾನದ ಪ್ರಗತಿಗೆ ಮೀಸಲಾಗಿರುವ ಒಂದು ವೃತ್ತಿಪರ ಗೌರವ ಸಂಘಟನೆಯಾಗಿದೆ. ಅಕಾಡೆಮಿಯು ಸುಮಾರು ೬೦೦೦ ಚಲನಚಿತ್ರ ವೃತ್ತಿಪರರನ್ನು ಕೂಡಿದೆ. ಸದಸ್ಯರು ಬಹಳಷ್ಟು ಯುನೈಟೆಡ್ ಸ್ಟೇಟ್ಸ್ ಆಧರಿಸಿವೆ, ಸದಸ್ಯತ್ವ ಜಗತ್ತಿನ ಅರ್ಹ ಚಿತ್ರ ನಿರ್ಮಾಪಕರು/ನಿರ್ದೇಶಕರುಗಳಿಗೆ ತೆರೆದಿರುತ್ತದೆ.
 
ವರ್ಗ:ಚಲನಚಿತ್ರ ಸಂಸ್ಧೆ
ವರ್ಗ:ಚಲನಚಿತ್ರಗಳು
ಸ್ಪಾಮ್

ಇಮೇಲ್ ಮಾಧ್ಯಮದ ಮೂಲಕ ಅನಗತ್ಯ ಮಾಹಿತಿಯನ್ನು ಬಲವಂತವಾಗಿ ಹೊತ್ತು ತರುವ ಸಂದೇಶಗಳನ್ನು **ಸ್ಪಾಮ್** ಎಂದು ಗುರುತಿಸುತ್ತಾರೆ. ವಿವಿಧ ಬಗೆಯ ಜಾಹೀರಾತುಗಳಿಂದ (ವಿಶೇಷವಾಗಿ ಹಲವು ಕಾನೂನುಬಾಹಿರ ದಂಧೆಗಳಿಗೆ ಸಂಬಂಧಿಸಿದ್ದು) ಪ್ರಾರಂಭಿಸಿ ಜನರನ್ನು ವಂಚಿಸುವ ಉದ್ದೇಶದವರೆಗೆ ಸ್ಪಾಮ್ ಸಂದೇಶಗಳಲ್ಲಿ ಹಲವಾರು ಬಗೆ.

ನಕಲಿ ಇಮೇಲ್ ಹಾಗೂ ಜಾಲತಾಣಗಳ ಸಹಾಯದಿಂದ ಬಳಕೆದಾರರ ಖಾಸಗಿ ಮಾಹಿತಿಯನ್ನು ಕದಿಯುವ ಫಿಶಿಂಗ್ ಹಗರಣದಲ್ಲೂ ಸ್ಪಾಮ್ ಸಂದೇಶಗಳು ಬಳಕೆಯಾಗುತ್ತವೆ. ಸಾಕಷ್ಟು ನೈಜವಾಗಿಯೇ ತೋರುವ ಈ ಸಂದೇಶಗಳು ಸಾಮಾನ್ಯವಾಗಿ ಬೇರೆಬೇರೆ ಬ್ಯಾಂಕುಗಳ ಹೆಸರಿನಲ್ಲಿ ಆಗಿಂದಾಗ್ಗೆ ಬರುತ್ತಿರುತ್ತವೆ. ಬ್ಯಾಂಕಿನ ಹೆಸರು ಹೇಳಿ ನಂಬಿಸಿ ಬ್ಯಾಂಕ್ ಖಾತೆಯ ಅಥವಾ ಕ್ರೆಡಿಟ್ ಕಾರ್ಡಿನ ವಿವರಗಳನ್ನು ಕದಿಯುವುದು ಇಂತಹ ನಕಲಿ ಸಂದೇಶಗಳ ಉದ್ದೇಶವಾಗಿರುತ್ತದೆ. ಇದೇ ರೀತಿಯಲ್ಲಿ ಇಮೇಲ್ ಖಾತೆಯ ಪಾಸ್‌ವರ್ಡ್ ಕದ್ದು ಅದನ್ನು ದುರ್ಬಳಕೆ ಮಾಡಿಕೊಂಡ ಉದಾಹರಣೆಗಳೂ ಇವೆ.

#### ಬಾಟ್ ಹಾಗೂ ಬಾಟ್‌ನೆಟ್ 
ವಿಶ್ವದಾದ್ಯಂತ ಹರಿದಾಡುವ ಸ್ಪಾಮ್ ಸಂದೇಶಗಳಲ್ಲಿ ದೊಡ್ಡ ಪಾಲು ಸಾಮಾನ್ಯ ಬಳಕೆದಾರರ ಕಂಪ್ಯೂಟರುಗಳಿಂದಲೇ ಬರುತ್ತಿದೆ ಎಂದು ಅಂದಾಜಿಸಲಾಗಿದೆ. ಗೂಢಚಾರಿ ತಂತ್ರಾಂಶಗಳ ಮೂಲಕ ಈ ಕಂಪ್ಯೂಟರುಗಳನ್ನು 'ಹೈಜಾಕ್' ಮಾಡುವ ಸಮಾಜಘಾತುಕ ಶಕ್ತಿಗಳು ಅವನ್ನು ಸ್ಪಾಮ್ ಸಂದೇಶಗಳ ರವಾನೆಗಾಗಿ ಬಳಸುತ್ತಾರೆ.

ಯಾವುದೋ ಉಪಯುಕ್ತ ತಂತ್ರಾಂಶದ ಸೋಗಿನಲ್ಲಿ ಬರುವ ಇಂತಹ ತಂತ್ರಾಂಶ ಪ್ರತಿ ಬಾರಿ ಕಂಪ್ಯೂಟರನ್ನು ಚಾಲೂ ಮಾಡಿದಾಗಲೂ ಸಕ್ರಿಯವಾಗುತ್ತದೆ; ಅಂತರಜಾಲ ಸಂಪರ್ಕದ ಮೂಲಕ ತನಗೆ ದೊರಕುವ ಆದೇಶಗಳನ್ನು ಪಾಲಿಸಲು ಪ್ರಾರಂಭಿಸುವ ಅದು ಸ್ಪಾಮ್ ಸಂದೇಶಗಳನ್ನು ರವಾನಿಸುತ್ತಲೇ ಹೋಗುತ್ತದೆ. ಇಂತಹ ಕಂಪ್ಯೂಟರುಗಳು ಬೇರೊಬ್ಬರ ಆದೇಶ ಪಾಲಿಸುವ ಯಂತ್ರಮಾನವನಂತೆ (ರೋಬಾಟ್) ಕೆಲಸಮಾಡುವುದರಿಂದ ಅವುಗಳನ್ನು ಬಾಟ್‌ಗಳೆಂದು ಕರೆಯುತ್ತಾರೆ. ಬಾಟ್ ಎನ್ನುವುದು ರೋಬಾಟ್ ಎಂಬ ಹೆಸರಿನ ಅಪಭ್ರಂಶ. ಇಂತಹ ನೂರಾರು-ಸಾವಿರಾರು ಬಾಟ್‌ಗಳನ್ನು ಒಗ್ಗೂಡಿಸಿ ರಚನೆಯಾಗುವ ಜಾಲಗಳಿಗೆ 'ಬಾಟ್‌ನೆಟ್'ಗಳೆಂದು ಹೆಸರು. ಅತ್ಯಂತ ವ್ಯವಸ್ಥಿತವಾಗಿ ಕಾರ್ಯನಿರ್ವಹಿಸುವ ಈ ಜಾಲಗಳು ಸ್ಪಾಮ್ ಸಮಸ್ಯೆಯ ಕೇಂದ್ರಬಿಂದುಗಳೆಂದರೆ ತಪ್ಪಲ್ಲ.

#### ಸ್ಪಾಮ್ ತಡೆ ಹೇಗೆ? 
ಸ್ಪಾಮ್ ಕಾಟದಿಂದ ಪಾರಾಗಲು ಬಳಕೆದಾರರ ವಿವೇಚನೆಯೇ ಸೂಕ್ತ ಮಾರ್ಗ ಎನ್ನುವುದು ತಜ್ಞರ ಅಭಿಪ್ರಾಯ. ಸಂದೇಹಾಸ್ಪದ ಜಾಲತಾಣಗಳಲ್ಲಿ ಸಂಪರ್ಕ ವಿವರಗಳನ್ನು, ಬ್ಯಾಂಕ್, ಕ್ರೆಡಿಟ್ ಕಾರ್ಡ್ ಅಥವಾ ಇಮೇಲ್ ಖಾತೆಗೆ ಸಂಬಂಧಪಟ್ಟ ಖಾಸಗಿ ವಿವರಗಳನ್ನು ದಾಖಲಿಸದಿರುವುದು ಈ ನಿಟ್ಟಿನಲ್ಲಿ ಮೊದಲ ಹೆಜ್ಜೆ. ಅಂತೆಯೇ ನಂಬಲಸಾಧ್ಯವೆಂದು ತೋರುವ ಸಂದೇಶಗಳನ್ನು ಕಡ್ಡಾಯವಾಗಿ ನಂಬದಿರುವುದು ಇನ್ನೊಂದು ಅತ್ಯಗತ್ಯ ಕ್ರಮ.

ವರ್ಗ:ಮಾಹಿತಿ ತಂತ್ರಜ್ಞಾನ
ವರ್ಗ:ಅಂತರಜಾಲ
ವಿದುಷಿ. ನಂದಿನಿ ಈಶ್ವರ್

thumb|right|250px|'ನಂದಿನಿ ಈಶ್ವರ್'
'ನಂದಿನಿ ಈಶ್ವರ್', ಕಲಾವಂತ ಪರಿವಾರದಲ್ಲಿ ಜನಿಸಿದವರು. ಮನೆಯಲ್ಲಿ ಎಲ್ಲರೂ ಕಲಾವಿದರೆ. ಅಂತಹ ಪರಿಸರದಲ್ಲಿ ಬೆಳೆದ ನಂದಿನಿ, ನೃತ್ಯದ ಎಲ್ಲಾ ಪ್ರಾಕಾರಗಳಲ್ಲೂ ಪರಿಣತಿಯನ್ನು ಗಳಿಸಿ, ಶ್ರೇಷ್ಠ ಗುರುಗಳ ಬಳಿ ವಿದ್ಯಾಭ್ಯಾಸಮಾಡಿ ನಿಷ್ಣಾತರಾದರು. ವೀಣಾವಾದನದಲ್ಲೂ ಹೆಸರಾದರು. ಮಗ, 'ವಿದ್ವಾನ್ ರೋಹಿತ್ ಈಶ್ವರ್' ಜೊತೆ ಹಲವಾರು ನೃತ್ಯ ರೂಪಕಗಳನ್ನು  ರಾಷ್ಟ್ರೀಯ ಮಟ್ಟದಲ್ಲಿ ನಡೆಸಿದ್ದಾರೆ.  'ಸೈನ್ಸ್ ಆಫ್ ಡಾನ್ಸ್ ; ಎಸ್ಸೆನ್ಸ್ ಆಫ್ ತ್ಯಾಗರಾಜಾಸ್  ಪಂಚರತ್ನ ಕೃತೀಸ್'  ಎಂಬ ಜನಪ್ರಿಯ ಕಮ್ಮಟವನ್ನು  ಅಮೇರಿಕ  ಸಂಯುಕ್ತ  ಸಂಸ್ಥಾನದಲ್ಲಿ ನಡೆಸಿಕೊಟ್ಟರು. ಇದು ಅಲ್ಲಿನ ಜನರಿಗೆ ಬಹಳ ಮುದಕೊಟ್ಟ ನಾಟ್ಯ ಕಾರ್ಯಾಗಾರವೆಂದು ಇಂದಿಗೂ ನೆನೆಸಿಕೊಳ್ಳುತ್ತಾರೆ. 'ಭಾರತೀಯ ನೃತ್ಯ ಶಾಸ್ತ್ರದ ಬೆಳವಣಿಗೆ'ಯ ಬಗ್ಗೆ  ಹಲವಾರು ಸಂಶೋದನ ಪತ್ರಗಳನ್ನು  ದೇಶವಿದೇಶಗಳಲ್ಲಿ  ಪ್ರಸ್ತುತಪಡಿಸಿದ್ದಾರೆ. ನಂದಿನಿಯವರು, ಭರತ ನಾಟ್ಯ, ಒಡಿಸ್ಸಿ, ಕಥಕ್, ನೃತ್ಯ ಪ್ರಕಾರಗಳ ಬಗ್ಗೆ ಹಲವಾರು ಕಾರ್ಯಾಗಾರಗಳನ್ನು ನಿಯಮಿತವಾಗಿ ತಮ್ಮ ರಾಸವೃಂದ ನಾಟ್ಯ ಶಾಲೆಯಲ್ಲಿ  ನಡೆಸಿಕೊಂಡುಬರುತ್ತಿದ್ದಾರೆ. ಇದಲ್ಲದೆ, ಒಡಿಸ್ಸಿ, ಮಣಿಪುರಿ ಕಥಕ್, ಮೋಹಿನಿ ಅಟ್ಟಂ, ರಬೀಂದ್ರ ನಾಟ್ಯ, ಮತ್ತು  ಸಾಂಪ್ರದಾಯಕ ನಾಟ್ಯಕಲೆಯ ಬಗ್ಗೆ  ಕಮ್ಮಟಗಳನ್ನು ವರ್ಷವಿಡೀ ಹಮ್ಮಿಕೊಂಡಿದ್ದಾರೆ.
## ಜನನ ಮತ್ತು ವಿದ್ಯಾಭ್ಯಾಸ
ನಂದಿನಿ, ೧೯೪೭ ರ ಆಗಸ್ಟ್  ೭ ರಂದು ಜನಿಸಿದರು. ಬಾಲ್ಯದಿಂದಲೇ ನಾಟ್ಯದಲ್ಲಿ ಬಹಳ ಆಸಕ್ತಿ ಇತ್ತು. ಅಜ್ಜಿ,, ಅಜ್ಜ,, ತಂದೆ,  ಎಮ್. ಎಸ್. ಶ್ರಿಕಂಥಯ್ಯ,, ತಾಯಿ, ಎಮ್. ಎಸ್. ಶಾಂತಮ್ಮ ರವರ ಪ್ರೋತ್ಸಾಹ ಬಾಲಕಿಗೆ ಸದಾ ದೊರೆಯುತ್ತಿತ್ತು. ಮೈಸೂರು ವಿಶ್ವವಿದ್ಯಾಲಯದ ಬಿ. ಎಸ್. ಸಿ. ಪದವಿ ಗಳಿಸಿದರು.  ಹಿಂದಿ ಭಾಷೆಯಲ್ಲಿ ಸ್ನಾತಕೋತ್ತರ, ಎಮ್. ಎ. ಪದವಿ ಹೊಂದಿದರು. ಡಾ.ಕೆ. ವೆಂಕಟಲಕ್ಷಮ್ಮ, ಲಲಿತ ದೊರೈ,  ಮೈಸೂರಿನ ವೈ ಎನ್. ಸಿಂಹ, ಮೊದಲಾದ ದಿಗ್ಗಜರಿಂದ 'ಭರತನಾಟ್ಯ  ನೃತ್ಯವಿದ್ಯೆ 'ಕಲಿತರು.  ತದನಂತರ 'ದೆಹಲಿಯ ಗಂಧರ್ವ ಮಹಾ ವಿದ್ಯಾಲಯ'ದ 'ತೀರ್ಥರಾಮ್ ಆಜಾದ್' ರಿಂದ ಕಥಕ್ ನಾಟ್ಯವನ್ನೂ, ದೆಹಲಿ ಬ್ಯಾಲೆ ಗ್ರೂಪ್ ನಿರ್ದೇಶಕ 'ವಾಲ್ಮೀಕಿ ಬ್ಯಾನರ್ಜಿ'ಯವರಿಂದ ಮಣಿಪುರಿ ಮತ್ತು ಜಾನಪದ ನೃತ್ಯ, ಶೈಲಿಯನ್ನೂ 'ವೇದಾಂತಮ್  ಪ್ರಹ್ಲಾದ ಶರ್ಮ' ಮತ್ತು 'ವಸುಮತಿ ಗೋಪಾಲ ಕೃಷ್ಣಾ ಶರ್ಮ'ರಿಂದ ಕುಚಿಪುಡಿ ನಾಟ್ಯ ವನ್ನು ಕಲಿತರು. 'ಗುಜರಾತಿನ, ಹಿಮ್ಮತ್ ಸಿಂಹ ಚೌಹಾನ್ 'ರವರ ಸಾಭಿನಯವನ್ನು,  ಮತ್ತು, ಎಮ್. ಜೆ. ಶ್ರೀನಿವಾಸಯ್ಯಂಗಾರ್ ರಿಂದ, ಎ. ಎಸ್. ಪದ್ಮರವರಿಂದ ವೀಣಾವಾದನವನ್ನೂ  ಕಲಿತರು.

## ರಾಸವೃಂದ ನೃತ್ಯಶಾಲೆ
'ರಾಸವೃಂದ ನಾಟ್ಯ  ಶಾಲೆ'ಯನ್ನು  ೧೯೮೦ ರಲ್ಲಿ ಸ್ಥಾಪನೆಮಾಡಿ, ನೂರಕ್ಕೂ  ಹೆಚ್ಚು ಕಲಾವಿದರನ್ನು ತರಪೇತಿಗೊಳಿಸಿದ್ದಾರೆ. ಅವರ ಶಿಶ್ಯ-ಶಿಷ್ಯೆಯರು, 'ನೃತ್ಯ ನಾಟಕ'ಗಳನ್ನು  ನಿರ್ದೇಶಿಸಿ ಹೆಸರುಗಳಿಸಿದ್ದಾರೆ.
## ನಂದನ ನಮನ
ವಿದುಷಿ ನಂದನಿ  ಈಶ್ವರ್, ತಮ್ಮ ಪ್ರೀತಿಯ ಅತ್ತೆ, ಕೆ. ಸರಸ್ವತಮ್ಮನವರ ಸ್ಮರಣೆಗೆ,  ಒಂದು ಸುಂದರ ನೃತ್ಯ ಕಾರ್ಯಕ್ರಮವನ್ನು ನಡೆಸಿ, ಒಂದು ಅಪರೂಪದ ದಾಖಲೆಯನ್ನೇ ಸೃಷ್ಟಿಸಿದರು. 
## ಪ್ರಶಸ್ತಿಗಳು
* ಮಣಿಪಾಲ್ ಅಕ್ಯಾಡೆಮಿ ಆಫ್ ಎಜ್ಯುಕೇಶನ್ ಸಂಸ್ಥೆಯಿಂದ  'ನಾಟ್ಯರತ್ನ,'  
* ಫಿಜಿ ದ್ವೀಪದ ಕಲಾವಂತರಿಗೆ  ೩ ವರ್ಷ ಭರತನಾಟ್ಯ  ತರಪೇತಿ ಕೊಟ್ಟುಬಂದರು. 'ಫಿಜಿ ದ್ವೀಪದ ತಂಬುವ ಸ್ವೀಕಾರ' ಮುಂತಾದ ಪ್ರಶಸ್ತಿಗಳು ದೊರೆತಿವೆ.  
* ಅನೇಕ ನೃತ್ಯ ನಾಟಕಗಳನ್ನು ನಿರ್ದೇಶಿಸಿದ್ದಾರೆ.
* ೧೯೯೪ -೯೫ ರ ಸಾಲಿನ, ಕರ್ನಾಟಕ ಸಂಗೀತ ನೃತ್ಯ ಅಕ್ಯಾಡೆಮಿಯ 'ಕರ್ನಾಟಕ ಕಲಾ ತಿಲಕ' ಬಿರುದು ಮತ್ತು ಪ್ರಶಸ್ತಿ ದೊರೆತಿದೆ.

**ನಂದಿನಿ ಈಶ್ವರ್ ರವರ ವೆಬ್ ಸೈಟ್ :**
 
* 

ವರ್ಗ:ಭರತನಾಟ್ಯ ಕಲಾವಿದರು

 
.
ಭಾರತದ ರಾಷ್ಟ್ರಪತಿಗಳ ಪಟ್ಟಿ

## ಪಟ್ಟಿ
;Legend

;Key
*  ರಾಜಿನಾಮೆ ನೀಡಿದವರು
*  ಅಧಿಕಾರದಲ್ಲಿದ್ದಾಗ ನಿಧನರಾದವರು

## ಉಲ್ಲೇಖಗಳು 

ವರ್ಗ:ಭಾರತದ ರಾಷ್ಟ್ರಪತಿಗಳು
ಮೀರಾ ಮಾಧವ ರಾಘವ (ಚಲನಚಿತ್ರ)

ಮೀರಾ ಮತ್ತು ಮಾಧವ ಭಾರತದ ಕನ್ನಡ ಭಾಷೆಯಲ್ಲಿ ೨೦೦೭ನೇ ವರ್ಷದಲ್ಲಿ ಪ್ರಕಟವಾದ ಚಲನಚಿತ್ರ. ಇದನ್ನು ಟಿ ಎನ್ ಸೀತಾರಾಮ್ ನಿರ್ದೇಶಿಸಿದರು.
## ನಟದ ತಂಡ
ರಮ್ಯಾ, ದಿಗಂತ್, ತಿಲಕ್, ಸುಂದರ್ ರಾಜ್,ಬಾಬು ಹಿರನಯ್ಯ, ಚೇತನ್, ಮಂಡ್ಯ ರಮೇಶ್, ಮಾಸ್ಟರ್ ಆನಂದ್, ಟಿಎನ್ ಶ್ರೀನಿವಾಸ್ ಮೂರ್ತಿ, ದೇವ್ ಆನಂದ್, ಡಿಸಿ ಕೃಷ್ಣಮೂರ್ತಿ, ಎಳಹಂಕ ಬಾಲಾಜಿ, ನಂಜುಂಡ್ ಮೂರ್ತಿ ರಾವ್, ಅಂಬರೀಶ್ ಸಾರಂಗಿ, ಸುಧಾ ಬೆಳವಾಡಿ, ಸೀತಾ ಕೋಟೆ, ಹರಿಣಿ, ವಾಣಿ ಶ್ರೀ, ಜಯಶ್ರೀ, ಧ್ಯಾನ, ಶ್ರೀ, ಶುಶ್ಮಾ ಭಾರ್ಧ್ವಾಜ್, ಪ್ರೀತಿ.
ಭಾರತದ ಪ್ರಧಾನ ಮಂತ್ರಿಗಳ ಪಟ್ಟಿ

## ಈವರೆಗಿನ ಪ್ರಧಾನಿಗಳು
## ಈವರೆಗಿನ ಉಪ ಪ್ರಧಾನಿಗಳು
## ಉಲ್ಲೇಖಗಳು
ವಿ ಶಾಂತರಾಮ್

**ಶಾಂತರಾಮ್‌ ರಾಜರಾಮ್ ವಣಕುಡ್ರೆ** (ವಿ. ಶಾಂತರಾಮ್‌ ಅಥವಾ ಶಾಂತರಾಮ್‌ ಬಾಪು )(ನವೆಂಬರ್ ೧೮, ೧೯೦೧ - ಅಕ್ಟೋಬರ್ ೩೦, ೧೯೯೦) ಭಾರತೀಯ ಚಲನಚಿತ್ರ 
ನಿರ್ದೇಶಕ,ನಿರ್ಮಾಪಕ ಮತ್ತು ನಟರಾಗಿದ್ದರಾಗಿದ್ದರು.ಅವರು  ಭಾರತೀಯ ಚಿತ್ರರಂಗಕ್ಕೆ  ನೀಡಿದ ಕೊಡುಗೆಗೆ ದಾದಾಸಾಹೇಬ್ ಫಾಲ್ಕೆ ಮತ್ತು  ಪದ್ಮವಿಭೂಷಣ ಪ್ರಶಸ್ತಿ ನೀಡಿ ಗೌರವಿಸಲಾಗಿದೆ.

## ಜೀವನ
ವಿ. ಶಾಂತಾರಾಂ ಅವರು ಜನಿಸಿದ ದಿನ ನವೆಂಬರ್ ೧೮, ೧೯೦೧.  ಅವರ ಪೂರ್ಣ ಹೆಸರು ವಣಕುದ್ರೆ ಶಾಂತಾರಾಂ.  ಅವರು ಜನಿಸಿದ್ದು  ಕೊಲ್ಹಾಪುರದಲ್ಲಿ.  ವಣಕುದ್ರೆ ಎಂಬ ಸೂಚಕ ಅವರ ಮನೆತನೆದವರು ಕನ್ನಡಿಗರಾಗಿದ್ದರು, ಅವರಿಗೆ ಕನ್ನಡ ಮಾತನಾಡಲು ಬರುತ್ತಿತ್ತು ಎಂಬ ಅಭಿಪ್ರಾಯಗಳೂ ಇವೆ.
## ಚಿತ್ರ ಜೀವನ
ವಿ ಶಾಂತಾರಾಂ ಅವರ ಚಿತ್ರಗಳಾದ ನವರಂಗ್,  ಡಾ. ಕೊಟ್ನಿಸ್ ಕೀ ಅಮರ್ ಕಹಾನಿ, ಝಣಕ್ ಝಣಕ್ ಪ್ಹಾಯಲ್ ಭಾಜೆ, ಸ್ತ್ರೀ, ಗೀತ್ ಗಾಯೋ ಪತ್ತರೋನೆ, ದೋ ಆಂಖೆ ಭಾರಹ್ ಹಾತ್, ಪಿಂಜ್ರ, ಅಮರ್ ಭೂಪಾಲಿ ಮುಂತಾದ ಅಮೋಘ ಚಿತ್ರಗಳನ್ನು ಕಂಡವರು ಆ ಚಿತ್ರದಲ್ಲಿನ ಅಮೋಘ ತಂತ್ರಜ್ಞತೆ, ಸಂಗೀತ, ಸಾಹಿತ್ಯ ನಾಟ್ಯಗಳ ಸಂಮಿಶ್ರಗಳ ಆಮೋದದ ಭಾರತೀಯ ಗುಣ, ಅವರ ವರ್ಣ ಚಿತ್ರಗಳಲ್ಲಿನ ಶ್ರೇಷ್ಠ ಮಟ್ಟದ ಟೆಕ್ನಿಕಲರ್ ವರ್ಣ ಮಿಶ್ರಣ,  ದೃಶ್ಯ ಸಂಯೋಜನೆ, ಅವು ತಲುಪಿಸುತ್ತಿದ್ದ ಸಂದೇಶ, ಹೊರಾಂಗಣ ಚಿತ್ರೀಕರಣ, ಸಂಗೀತದಲ್ಲಿನ ಸುಶ್ರಾವ್ಯತೆ ಇವುಗಳನ್ನು ಮರೆಯುವುದು ಸಾಧ್ಯವಿಲ್ಲದ್ದು. ಇವರ ನಿರ್ದೇಶನದಲ್ಲಿ ಶಾಂತಾ ಹುಬ್ಳೀಕರ್ ನಟಿಸಿದ *ಮನೂಸ್* ಮರಾಠಿ ಚಲನಚಿತ್ರವನ್ನು ವೀಕ್ಷಿಸಿದ ಚಾರ್ಲಿ ಚಾಪ್ಲಿನ್ ಅವರು ಅದರ ಕುರಿತು ಅಪಾರ ಮೆಚ್ಚುಗೆ ವ್ಯಕ್ತಪಡಿಸಿದ್ದರು.  ವಿ ಶಾಂತಾರಾಂ ಅವರು ಸ್ವಯಂ ಚಿತ್ರಕಥೆ ರಚಿಸುತ್ತಿದ್ದರು.  ಅವರಿಗೆ ತೃಪ್ತಿಯಾಗುವವರೆಗೆ ರಿಹರ್ಸಲ್ ನಡೆದ ನಂತರವೇ ಹಾಡುಗಳ ಧ್ವನಿ ಮುದ್ರಣವಾಗುತ್ತಿತ್ತು.   ಚಿತ್ರನಿರ್ಮಾಣದ ಪ್ರತೀ ಹಂತದಲ್ಲೂ ಅವರು ಸಂಪೂರ್ಣ ತಮ್ಮನ್ನು ತೊಡಗಿಸಿಕೊಳ್ಳುತ್ತಿದ್ದರು.  ಅವರ ‘ದೋ ಆಂಖೆ ಭಾರಾಹ್ ಹಾತ್’  ಚಿತ್ರ ನಮ್ಮ ಕನ್ನಡದಲ್ಲಿ ಯಾರಾದರೂ ಮೂಡಿಸುತ್ತಾರೇನೋ ಎಂಬ ನನ್ನ ಆಶಯ ಅದೇಕೋ ಫಲಿಸಲಿಲ್ಲ.  
ವಿ. ಶಾಂತಾರಾಂ ಅವರು ನಿರ್ಮಿಸಿದ ರಾಜ್ ಕಮಲ್ ಸ್ಟುಡಿಯೋ ಭಾರತದ ಅತ್ಯುತ್ತಮ ಚಲನಚಿತ್ರ ನಿರ್ಮಾಣ ಕ್ಷೇತ್ರವೆಂದು ಪ್ರಸಿದ್ಧಗೊಂಡಿತ್ತು.

## ಪ್ರಶಸ್ತಿ ಗೌರವಗಳು
ಶಾಂತಾರಾಂ ಅವರ ಹೆಸರಿನಲ್ಲಿ ಮಹಾರಾಷ್ಟ್ರ ಸರ್ಕಾರವು ಪ್ರತಿಷ್ಠಿತ ಪ್ರಶಸ್ತಿಯನ್ನು ಸ್ಥಾಪಿಸಿದೆ.  ವಿ. ಶಾಂತಾರಾಂ ಅವರಿಗೆ ಪ್ರತಿಷ್ಠಿತ ದಾದಾ ಸಾಹೇಬ್ ಫಾಲ್ಕೆ ಪ್ರಶಸ್ತಿ, ಪದ್ಮವಿಭೂಷಣ ಪ್ರಶಸ್ತಿಗಳನ್ನು ನೀಡಿ ಗೌರವಿಸಲಾಗಿದೆ.  ಅವರ ಜೀವನ ಚರಿತ್ರೆಯು ಹಿಂದಿ ಮತ್ತು ಮರಾಠಿ ಭಾಷೆಗಳಲ್ಲಿ ಪ್ರಕಟಗೊಂಡಿದೆ.   
## ವಿದಾಯ
ಸುಮಾರು ೬ ದಶಕಗಳಿಗೂ ಹೆಚ್ಚು ಕಾಲ ಚಿತ್ರರಂಗದಲ್ಲಿ ಅಮೋಘ ಸಾಧನೆ ಮಾಡಿ ಸುಮಾರು 50 ಉತ್ತಮ ಗುಣಮಟ್ಟದ ಚಿತ್ರಗಳಲ್ಲಿ ತೊಡಗಿದ್ದ  ವಿ. ಶಾಂತಾರಾಂ ಅವರು ಅಕ್ಟೋಬರ್ ೩೦, ೧೯೯೦ರ ವರ್ಷದಲ್ಲಿ ಈ ಲೋಕವನ್ನಗಲಿದರು.  
## ಉಲ್ಲೇಖಗಳು
ವರ್ಗ:ಚಲನಚಿತ್ರ ನಿರ್ದೇಶಕರು
ವರ್ಗ:ಚಲನಚಿತ್ರ ನಿರ್ಮಾಪಕರು
ವರ್ಗ:ಚಲನಚಿತ್ರ ನಟರು
ಶ್ರೀ ಮುರಳಿ (ನಟ)

**ಶ್ರೀ ಮುರಳಿ** - ಕನ್ನಡ ಚಿತ್ರರಂಗದ ಜನಪ್ರಿಯ ನಟರಲ್ಲಿ ಒಬ್ಬರು. ಇವರು ಕನ್ನಡದ ಪ್ರಖ್ಯಾತ ನಿರ್ಮಾಪಕರಾದ ಎಸ್.ಎ.ಚಿನ್ನೇಗೌಡರವರ ಮಗ ಹಾಗೂ ವಿಜಯ ರಾಘವೇಂದ್ರ ರವರ ಕಿರಿಯ ಸಹೋದರ.

## ಶ್ರೀ ಮುರಳಿ ಅಭಿನಯದ ಕನ್ನಡ ಚಿತ್ರಗಳು
ವರ್ಗ:ಸಿನಿಮಾ ತಾರೆಗಳು
ವರ್ಗ:ಕನ್ನಡ ಚಿತ್ರರಂಗದ ನಟರು
ವರ್ಗ:ಕನ್ನಡ ಚಲನಚಿತ್ರ ನಟರು
ಶಿವಯೋಗಮಂದಿರ

ಹಾನಗಲ್ಲ ಶ್ರೀ ಕುಮಾರ ಶಿವಯೋಗಿಗಳಿಂದ 1909 ರಲ್ಲಿ ಸ್ಥಾಪನೆಗೊಂಡ ಶಿವಯೋಗಮಂದಿರ  ಬದಾಮಿ ಯಿಂದ ಸುಮಾರು ೧೪ ಕಿ. ಮೀ .ದೂರದಲ್ಲಿದೆ. ಪ್ರಶಾಂತ ವಾತಾವರಣ  ಹಾಗು ಮಲಪ್ರಭಾ ನದಿಯ  ತೀರ ದಲ್ಲಿರುವದರಿಂದ ಸುಂದರವಾಗಿಯೂ ಅಲ್ಲದೆ  ಆಧ್ಯಾತ್ಮಿಕ ಕೇಂದ್ರವೂ ಆಗಿದೆ.ಶಿವಯೋಗಮಂದಿರ ಧ್ಯಾನಾಸ್ಥ ಕರ ಕೇಂದ್ರ ಬಿಂದು ಕೂಡ.
ಕಳೆದ ವರ್ಷ ಶಿವಯೋಗ ಮಂದಿರ ಶತಮಾನೋತ್ಸ್ವವನ್ನು  ಆಚರಿಸಿತು. ಶಿವಯೋಗ ಮಂದಿರದಲ್ಲಿ  ವೀರಶೈವ  ವಿದ್ಯಾರ್ಥಿ ಗಳಿಗೆ ತರಬೇತಿ  ಮತ್ತು ವಟುಗಳಿಗೆ ದೀಕ್ಷೆ ಕೊಟ್ಟು  ಸನ್ಯಾಸಿ ಜೀವನಕ್ಕೆ  ತಯಾರಿ ಮಾಡುತ್ತಾರೆ.ಇಲ್ಲಿ ಸುಮಾರು ೩೦೦ ವಿದ್ಯಾರ್ಥಿಗಳಿಗೆ   ಸುಸಜ್ಜಿತ ವಿದ್ಯಾರ್ಥಿನಿಲಯ ಹಾಗು ವಾಚನಾಲಯ ವಿದೆ. 
ವಿದ್ಯಾರ್ಥಿಗಳಿಗೆ  ಕಠಿಣ ವಿದ್ಯಾಭ್ಯಾಸ  ಅಂದರೆ ಬೆಳಿಗ್ಗೆ  ನಾಲ್ಕು  ಘಂಟೆಗೆ ಎದ್ದು  ಯೋಗ, ವ್ಯಾಯಾಮ, ಪ್ರಾರ್ಥನೆ. ಸಿದ್ಧ  ಸಾಧಕ ಸ್ವಾಮೀಜಿ
ಗಳಿಂದ  ಪ್ರವಚನ, ಪಾಠ ಗಳು ನಡೆಯುತ್ತವೆ. ಇಲ್ಲಿ ವಿದ್ಯಾಭ್ಯಾಸ ಮುಗಿದ ನಂತರ  ಮಠ ಗಳಿಗೆ ಮಠಾಧಿಪತಿಗಳಾಗುತ್ತಾರೆ.

ಇಲ್ಲಿ   ಗೋವು ಗಳನ್ನು ಸಾಕಿರುವದರಿಂದ ಗೋವಿನ  ಸಗಣಿ ಯಿಂದ ವಿಭೂತಿ ತಯಾರಿಸಲು  ವಿಭೂತಿ ತಯಾರಿಕ ಘಟಕವಿದೆ. ಶ್ರಧ್ಧೆ ಯಿಂದ ಹಾಗು ಭಕ್ತಿ ಯಿಂದ ವಿಭೂತಿ ಯನ್ನು ಕೊಳ್ಳುತ್ತಾರೆ. 
ಇದನ್ನು  ಕಂಡಾಗ ಗೋವಿನ ಹಾಡು ನೆನಪಾಗದೆ ಇರಲಾರದು. 
ಇಟ್ಟರೆ ಸಗಣಿ ಯಾದೆ,
ತಟ್ಟಿದರೆ  ಕುರುಳಾದೆ.
ಸುಟ್ಟರೆ ನೊಸಲಿಗೆ ವಿಭೂತಿಯಾದೆ
ತಟ್ಟದೆ ಹಾಕಿದರೆ ಮೇಲು ಗೊಬ್ಬರವಾದೆ,
ನೀನಾರಿಗಾದೆಯೊ ಎಲೆ ಮಾನವ,
ಹರಿ ಹರಿ ಗೋವು ನಾನು.

### ಆಧಾರ 
#www.youtube.com/watch?v=-PHZllOyCUg‎
#www.hindu.com/2010/04/08/stories/2010040852350300.htm‎

ವರ್ಗ:ವೀರಶೈವ ಮತ
ಜಾನಕಿ ಅಮ್ಮಾಲ್

**ಎಡವಲತ್ ಕಕ್ಯಾಡ್ ಜಾನಕಿ ಅಮ್ಮಾಲ್** ಒಬ್ಬ ಭಾರತೀಯ ಮಹಿಳಾ ವಿಜ್ಞಾನಿ. ಅಮ್ಮಾಳ್ ಒಬ್ಬ ಖ್ಯಾತ ಸಸ್ಯಶಾಸ್ತ್ರ ಹಾಗು ಜೀವಕೋಶ ವಿಜ್ಞಾನಿಯಾಗಿದ್ದರು. ಇವರು ಸಸ್ಯಗಳ ಅನುವಂಶಿಕತೆ, ಮತ್ತು ಸಸ್ಯಶಾಸ್ತ್ರ ಭೂಗೋಳ ಸಂಶೋಧನೆಯಲ್ಲಿ ಅಪಾರವಾದ ಸೇವೆಯನ್ನ ಸಲ್ಲಿಸಿದ್ದಾರೆ.  ಅಷ್ಟೇ ಅಲ್ಲದೆ, ಇವರು ಕೇರಳದಲ್ಲಿ ದೊರೆಯುವ ಔಷಧಿಯ ಗಿಡಮೂಲಿಕೆಗಳನ್ನು ಸಂರಕ್ಷಿಸಿದ್ದಾರೆ. ಇವರು ವಿಶ್ವದ ಶ್ರೇಷ್ಠ ಗಣಿತಜ್ಞರೆಂದು ಪ್ರಖ್ಯಾತರಾದ ಶ್ರೀನಿವಾಸ ರಾಮಾನುಜನ್ ರವರ ಧರ್ಮಪತ್ನಿ..

## ಬಾಲ್ಯ
ಜಾನಕಿ ಅಮ್ಮಾಲ್ ರವರು ಕೇರಳದ ತೆಲ್ಲಿಚೇರಿ ಎಂಬಲ್ಲಿ 1897 ನವೆಂಬರ್  4 ರಂದು ಜನಿಸಿದರು. ಒಂದು ಸುಸಂಸ್ಕೃತ ಮಧ್ಯವರ್ಗ ಕುಟುಂಬದಲ್ಲಿ ಜನಿಸಿದ ಅಮ್ಮಾಲ್ ಅವರ ತಂದೆ ಮದ್ರಾಸ್ ತ್ವರಿತ ನ್ಯಾಯಾಲಯದಲ್ಲಿ ಉಪ ನ್ಯಾಯದೀಶರಾಗಿದ್ದರು. ಅಮ್ಮಾಲ್ ಅವರಿಗೆ ಆರುಜನ ಸಹೋದರರು ಹಾಗು ಐದುಜನ ಸಹೋದರಿಯರಿದ್ದರು.

## ವಿದ್ಯಾಭ್ಯಾಸ,ಉದ್ಯೋಗ 
ಇವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ತೆಲ್ಲಿಚೇರಿಯಲ್ಲಿ ಮುಗಿಸಿದ ನಂತರ ಉನ್ನತ ಶಿಕ್ಷಣಕ್ಕಾಗಿ ಮದ್ರಾಸ್ ತೆರಳಿದರು. ತಮ್ಮ ಶಿಕ್ಷಣದ ನಂತರ ಅವರು ವಿಮೆನ್ಸ್ ಕ್ರಿಶ್ಚಿಯನ್ ಕಾಲೇಜ್, ಮದ್ರಾಸ್ ನಲ್ಲಿ ಪ್ರಾಧ್ಯಾಪಕರಾಗಿ ಸೇವೆಯನ್ನ ಸಲ್ಲಿಸಿದರು. ಅಷ್ಟೇ ಅಲ್ಲದೆ,  ಅಮೇರಿಕಾದ ಮಿಷಿಗನ್ ವಿಶ್ವವಿದ್ಯಾಲಯದಿಂದ  ಶಿಷ್ಯವೆತನವನ್ನ ಪಡೆದ ಇವರು ಕೆಲಕಾಲ ಅಮೆರಿಕದಲ್ಲೇ ಇದ್ದು ಸ್ನಾತಕೋತ್ತರ ಪದವಿಯನ್ನು ಪಡೆದರು.

## ಸಂಶೋಧನೆ
ಅವರು ಇಂಗ್ಲೆಂಡ್ ನಲ್ಲಿ ಕಳೆದ ವರ್ಷಗಳಲ್ಲಿ (೧೯೩೯-೧೯೫೦), ಅವರು ವ್ಯಾಪಕವಾದ ಉದ್ಯಾನ ಸಸ್ಯಗಳ ವರ್ಣತಂತು ಅಧ್ಯಯನಗಳನ್ನು ಮಾಡಿದರು. ಕ್ರೋಮೋಸೋಮ್ ಸಂಖ್ಯೆಗಳು ಮತ್ತು ಪ್ಲಾಯ್ಡಿ ಕುರಿತಾದ ಅವಳ ಅಧ್ಯಯನಗಳು ಅನೇಕ ಸಂದರ್ಭಗಳಲ್ಲಿ ಜಾತಿಗಳು ಮತ್ತು ಪ್ರಭೇದಗಳ ವಿಕಾಸದ ಮೇಲೆ ಬೆಳಕು ಚೆಲ್ಲಿದವು. ೧೯೪೫ ರಲ್ಲಿ ಸಿ. ಡಿ. ಡಾರ್ಲಿಂಗ್ಟನ್ ಅವರೊಂದಿಗೆ ಜಂಟಿಯಾಗಿ ಬರೆದ ಕ್ರೋಮೋಸೋಮ್ ಅಟ್ಲಾಸ್ ಆಫ್ ಕಲ್ಟಿವೇಟೆಡ್ ಪ್ಲಾಂಟ್ಸ್ ಒಂದು ಸಂಕಲನವಾಗಿದ್ದು, ಇದು ಅನೇಕ ಜಾತಿಗಳ ಬಗ್ಗೆ ತನ್ನದೇ ಆದ ಹೆಚ್ಚಿನ ಕೃತಿಗಳನ್ನು ಸಂಯೋಜಿಸಿತು. ಔಷಧೀಯ ಮತ್ತು ಇತರ ಸಸ್ಯಗಳಲ್ಲದೆ ಸೋಲಾನಮ್, ದತುರಾ, ಮೆಂಥಾ, ಸಿಂಬೊಪೊಗನ್ ಮತ್ತು ಡಯೋಸ್ಕೋರಿಯಾ ತಳಿಗಳಲ್ಲೂ ಅಮ್ಮಲ್ ಕೆಲಸ ಮಾಡಿದರು. ಹಿಮಾಲಯದಲ್ಲಿ ಶೀತ ಮತ್ತು ಶುಷ್ಕ ವಾಯುವ್ಯ ಹಿಮಾಲಯಕ್ಕೆ ಹೋಲಿಸಿದರೆ ಪಾಲಿಪ್ಲಾಯ್ಡಿಗೆ ಹೋಲಿಸಿದರೆ ಹೆಚ್ಚಿನ ಪ್ರಮಾಣದ ಸಸ್ಯಗಳ ವಿವರಣೆಯನ್ನು ಅವರು ಆರೋಪಿಸಿದ್ದಾರೆ.  ಅಲ್ಲದೆ, ಅವರ ಪ್ರಕಾರ, ಈಶಾನ್ಯ ಭಾರತದ ಸಸ್ಯವರ್ಗದಲ್ಲಿ ಚೀನೀ ಮತ್ತು ಮಲಯನ್ ಅಂಶಗಳ ಸಂಗಮವು ಈ ಪ್ರದೇಶದಲ್ಲಿನ ಸ್ಥಳೀಯ ಸಸ್ಯವರ್ಗದ ನಡುವೆ ನೈಸರ್ಗಿಕ ಮಿಶ್ರತಳಿಗೆ ಕಾರಣವಾಯಿತು, ಇದು ಸಸ್ಯ ವೈವಿಧ್ಯೀಕರಣಕ್ಕೆ ಮತ್ತಷ್ಟು ಕೊಡುಗೆ ನೀಡಿತು. ನಿವೃತ್ತಿಯ ನಂತರ, ಅಮ್ಮಲ್ ಔಷಧೀಯ ಸಸ್ಯಗಳು ಮತ್ತು ಎಥ್ನೋಬೊಟನಿ ಬಗ್ಗೆ ವಿಶೇಷ ಗಮನವನ್ನು ಕೇಂದ್ರೀಕರಿಸುವ ಕೆಲಸವನ್ನು ಮುಂದುವರೆಸಿದರು. ಅವಳು ತನ್ನ ಸಂಶೋಧನೆಯ ಮೂಲ ಆವಿಷ್ಕಾರಗಳನ್ನು ಪ್ರಕಟಿಸುತ್ತಲೇ ಇದ್ದಳು. ಅವರು ವಾಸಿಸುತ್ತಿದ್ದ ಮತ್ತು ಕೆಲಸ ಮಾಡುತ್ತಿದ್ದ ಸೆಂಟರ್ ಆಫ್ ಅಡ್ವಾನ್ಸ್ಡ್ ಸ್ಟಡಿ ಫೀಲ್ಡ್ ಲ್ಯಾಬೊರೇಟರಿಯಲ್ಲಿ ಅವರು ಔಷಧೀಯ ಸಸ್ಯಗಳ ಉದ್ಯಾನವನ್ನು ಅಭಿವೃದ್ಧಿಪಡಿಸಿದರು. ಅವಳು ಸೈಟೋಲಜಿಯಲ್ಲೂ ಕೆಲಸ ಮಾಡಿದಳು.

## ಪ್ರಶಸ್ತಿಗಳು
ಅಮ್ಮಾಳ್ ಅವರಿಗೆ ೧೯೩೫ ರಲ್ಲಿ ಭಾರತೀಯ ವಿಜ್ಞಾನ ಅಕಾಡಮಿಯ ವತಿಯಿಂದ ಪ್ರಶಸ್ತಿ ಲಭಿಸಿದೆ. ೧೯೫೭ ರಲ್ಲಿ ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡಮಿ ಇವರಿಗೆ ಫೆಲೋಶಿಪ್ ನೀಡಿ ಗೌರವಿಸಿತು. ೧೯೫೬ ರಲ್ಲಿ ಅಮೇರಿಕಾದ ಮಿಷಿಗನ್ ವಿಶ್ವವಿದ್ಯಾಲಯ ಇವರಿಗೆ ಎಲ್.ಎಲ್.  ಡಿ ಪದವಿ ನೀಡಿ ಗೌರವಿಸಿತು. ೧೯೫೭ ರಲ್ಲಿ ಭಾರತ ಸರ್ಕಾರವು ಅಮ್ಮಾಲ್ ಅವರಿಗೆ ಪದ್ಮಶ್ರೀ ಪ್ರಶಸ್ತಿ ನೀಡಿ ಗೌರವಿಸಿತು. ಅಷ್ಟೇ ಅಲ್ಲದೆ ೨೦೦೦ ನೇ ಇಸವಿಯಲ್ಲಿ ಭಾರತ ಸರ್ಕಾರದ ಪರಿಸರ ಹಾಗು ವನ್ಯಸಂರಕ್ಷಣ ಇಲಾಖೆ, ವಿಜ್ಞಾನ ಕ್ಷೇತ್ರದಲ್ಲಿ ಸಾಧನೆ ಮಾಡಿದವರಿಗೆ ಇವರ ಹೆಸರಿನ ಪ್ರಶಸ್ತಿ ನೀಡುವುದನ್ನ ಪ್ರಾರಂಭಿಸಿತು.

## ಉಲ್ಲೇಖಗಳು
ವರ್ಗ:ಭಾರತದ ಮಹಿಳಾ ವಿಜ್ಞಾನಿಗಳು
ವರ್ಗ:ವಿಜ್ಞಾನಿಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವಿ. ಮನೋಹರ್

**ವಿಟ್ಲ ಮನೋಹರ್** ಭಾರತೀಯ ಸಂಗೀತ ನಿರ್ದೇಶಕ, ಗೀತರಚನೆಕಾರ, ಚಲನಚಿತ್ರ ನಿರ್ದೇಶಕ ಮತ್ತು ಕನ್ನಡ ಮತ್ತು ತುಳು ಚಲನಚಿತ್ರಗಳಲ್ಲಿ ನಟಿಸಿರುವ ನಟ. ಅವರು ಹಲವಾರು ಕನ್ನಡ ಮತ್ತು ತುಳು ಚಲನಚಿತ್ರಗಳಿಗೆ ಸಂಗೀತ ನೀಡಿದ್ದಾರೆ ಮತ್ತು ಸಾಹಿತ್ಯವನ್ನೂ ಬರೆದಿದ್ದಾರೆ.

## ಆರಂಭಿಕ ಜೀವನ
ಮನೋಹರ್ ಅವರು ಭಾರತದ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ ವಿಟ್ಲ ಗ್ರಾಮದವರು. ತಂದೆ ಶಿವಣ್ಣ ಭಟ್ ಮತ್ತು ತಾಯಿ ಪದ್ಮಾವತಿ. ಅವರು ಕೆಲವು ಪ್ರಮುಖ ಪತ್ರಿಕೆಗಳು ಮತ್ತು ನಿಯತಕಾಲಿಕೆಗಳಲ್ಲಿ ಕೆಲಸ ಮಾಡುವ ಕಾರ್ಟೂನಿಸ್ಟ್ ಆಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು.

## ಚಲನಚಿತ್ರ ವೃತ್ತಿಜೀವನ
ಮನೋಹರ್ ಕನ್ನಡದ ಗೆಜ್ಜೆ ನಾದ, ಓ ಮಲ್ಲಿಗೆ, ಇಂದ್ರ ದನುಷ್, ಜನುಮದ ಜೋಡಿ, ತರ್ಲೆ ನನ್ ಮಗ, ಸ್ವಸ್ತಿಕ್, ದುನಿಯಾ, ಹೌದು ಸಂಭಾಷಣೆ, ಬಂದ ನನ್ನ ಗಂಡ, ಜನುಮದ ಗೆಳತಿ, ಮತದಾನ ಮುಂತಾದ ೧೦೦ ಕ್ಕೂ ಹೆಚ್ಚು ಕನ್ನಡ ಚಲನಚಿತ್ರಗಳಿಗೆ ಸಂಗೀತ ಸಂಯೋಜಿಸಿದ್ದಾರೆ. ಜನುಮದ ಜೋಡಿ ಚಿತ್ರದ ಅವರ "ಕೋಲು ಮಂಡೆ" ಹಾಡು ೯೦ ರ ದಶಕದ ಅತ್ಯಂತ ಯಶಸ್ವಿ ಕನ್ನಡ ಹಾಡುಗಳಲ್ಲಿ ಒಂದಾಗಿದೆ. "ದುನಿಯಾ" ಚಿತ್ರದ "ಕರಿಯಾ ಐ ಲವ್ ಯೂ" ಹಾಡು ಅವರ ದೊಡ್ಡ ಹಿಟ್‌ಗಳಲ್ಲಿ ಒಂದಾಗಿದೆ.

ಗೀತರಚನೆಕಾರರಾಗಿ ಅವರ ಮೊದಲ ಹಾಡು ಅನುಭವ ಚಿತ್ರದ "ಹೊಡೆಯ ದೂರ ಓ ಜೋತೆಗಾರ"..

## ಪ್ರಶಸ್ತಿಗಳು
***೨೦೧೫** - ಅತ್ಯುತ್ತಮ ಸಂಗೀತ ನಿರ್ದೇಶಕರಿಗೆ ತುಳು ಸಿನಿಮಾೋತ್ಸವ ಪ್ರಶಸ್ತಿ - ಚಾಲಿ ಪೊಲಿಲು
***೨೦೧೪** - ಅತ್ಯುತ್ತಮ ಗೀತರಚನೆಕಾರರಿಗಾಗಿ ರೆಡ್ ಎಫ್‌ಎಂ ತುಳು ಚಲನಚಿತ್ರ ಪ್ರಶಸ್ತಿ - ಬರ್ಕೆ
***೨೦೧೩** - ಅತ್ಯುತ್ತಮ ಸಂಗೀತ ನಿರ್ದೇಶಕರಿಗೆ ತುಳು ಸಿನಿಮಾೋತ್ಸವ ಪ್ರಶಸ್ತಿ - ಬಂಗಾರದ ಕುರಲ್
***೨೦೦೭** - ಅತ್ಯುತ್ತಮ ಗೀತರಚನೆಕಾರರಿಗೆ ಫಿಲ್ಮ್‌ಫೇರ್ ಪ್ರಶಸ್ತಿ - ಕನ್ನಡ - "ಕಣ್ಣಲ್ಲು ನೀನೆನೆ" (ಚಲನಚಿತ್ರ:ಪಲ್ಲಕ್ಕಿ)
***೨೦೦೪** - ಅತ್ಯುತ್ತಮ ಸಂಗೀತ ನಿರ್ದೇಶಕರಿಗೆ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ -ಚಿಗುರಿದ ಕನಸು
***೧೯೯೭** - ಅತ್ಯುತ್ತಮ ಸಂಗೀತ ನಿರ್ದೇಶಕರಿಗಾಗಿ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ - ಜೋಡಿ ಹಕ್ಕಿ
***೧೯೯೬** - ಅತ್ಯುತ್ತಮ ಸಂಗೀತ ನಿರ್ದೇಶಕರಿಗಾಗಿ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ - ಜನುಮದ ಜೋಡಿ
***೧೯೯೫** - ಅತ್ಯುತ್ತಮ ಗೀತರಚನೆಕಾರ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ - "ಓ ಮಲ್ಲಿಗೆ ನಿನ್ನೊಂದಿಗೆ" (ಚಲನಚಿತ್ರ: ಅನುರಾಗ ಸಂಗಮ)
***೧೯೯೩** - ಅತ್ಯುತ್ತಮ ಗೀತರಚನೆಕಾರರಿಗೆ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ - "ಮೇಘ ಓ ಮೇಘ" (ಚಲನಚಿತ್ರ: ಗೆಜ್ಜೆ ನಾಡ)

## ಧ್ವನಿಮುದ್ರಿಕೆ
## ನಟ
*ಓಂ (೧೯೯೫)-ಚೆನ್ನಕೇಶವ
*ಆಪರೇಷನ್ ಅಂಥಾ (೧೯೯೫)
*ಅನುರಾಗ ಸಂಗಮ (೧೯೯೫)-ಸೀನಾ
*ರಂಗೇನ ಹಳ್ಳಿಗೆ ರಂಗದ ರಂಗೇಗೌಡ (೧೯೯೭)
*ಉಪೇಂದ್ರ (೧೯೯೯)
*ಕನಸುಗಾರ (೨೦೦೧)
*ಸೂಪರ್ ಸ್ಟಾರ್ (೨೦೦೨)-ಮನೋವೈದ್ಯ
*ಗೋಕರ್ಣ (೨೦೦೩)
*ಮಾತಾ (೨೦೦೬)-ಅತಿಥಿ
*ಸ್ನೇಹಿತರು (೨೦೧೨)
*ಅಣ್ಣಾ ಬಾಂಡ್ (೨೦೧೨)-ಸಿಂಗಪುರ ಚಂದ್ರಪ್ಪ
*ಗೀತಾ ಬ್ಯಾಂಗಲ್ ಸ್ಟೋರ್ (೨೦೧೫)
*ಅಂಜನಿ ಪುತ್ರ (೨೦೧೭)-ಗೀತಾಳ ತಂದೆ
*ಗೋವಿಂದಾ ಗೋವಿಂದಾ (೨೦೨೧)-ರಮಣ

## ಉಲ್ಲೇಖಗಳು
ವರ್ಗ:ಕನ್ನಡ ಚಿತ್ರ ಸಂಗೀತ
ವರ್ಗ:ಸಂಗೀತ ನಿರ್ದೇಶಕರು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಮೆರವಣಿಗೆ

**ಮೆರವಣಿಗೆ**ಯು ವಿಧ್ಯುಕ್ತ ಅಥವಾ ಔಪಚಾರಿಕ ರೀತಿಯಲ್ಲಿ ನಡೆಯುತ್ತಿರುವ ಜನರ ಸಂಘಟಿತ ಸಮೂಹ. ಎಲ್ಲ ಜನರಲ್ಲಿ ಮತ್ತು ಎಲ್ಲ ಕಾಲಗಳಲ್ಲಿ ಮೆರವಣಿಗೆಗಳು ಕ್ರಮಬದ್ಧ ಮತ್ತು ಪ್ರಭಾವಶಾಲಿ ಕಾರ್ಯಕ್ರಮದ ರೂಪದಲ್ಲಿನ ಸಾರ್ವಜನಿಕ ಆಚರಣೆಯ ಸಹಜ ರೂಪವಾಗಿವೆ. ಪ್ರಾಚೀನ ಸ್ಮಾರಕಗಳು ಧಾರ್ಮಿಕ ಮತ್ತು ವಿಜಯೋತ್ಸವದ ಮೆರವಣಿಗೆಗಳನ್ನು ಹೇರಳವಾಗಿ ಚಿತ್ರಿಸಿವೆ, ಉದಾ. ಈಜಿಪ್ಟ್‌ನ ಧಾರ್ಮಿಕ ಮೆರವಣಿಗೆಗಳು, ಕೆಲವು ಬಘಾಜ಼್-ಕೇಯಿಯ ಬಂಡೆ ಕೆತ್ತನೆಗಳಲ್ಲಿ ಚಿತ್ರಿಸಲ್ಪಟ್ಟಿವೆ, ಗ್ರೀಕ್ ಕಲೆಯಲ್ಲಿ ಮೆರವಣಿಗೆಗಳ ಅನೇಕ ನಿರೂಪಣಗಳು, ಇದು ಪಾರ್ಥೆನಾನ್ ಅಲಂಕರಣಪಟ್ಟಿಯ ಮಹಾ ಪ್ಯಾನ್ಯಾಥನೇಯಾ ಸಂಬಂಧಿ ಮೆರವಣಿಗೆಯಲ್ಲಿ ಅಂತ್ಯಗೊಂಡಿತು, ಮತ್ತು ಟೈಟಸ್‍ನ ಕಮಾನಿನಲ್ಲಿರುವಂತಹ ರೋಮನ್ ವಿಜಯೋತ್ಸವ ಸಂಬಂಧಿ ಉಬ್ಬುಕೆತ್ತನೆಗಳು.

ಒಂದು ಮೆರವಣಿಗೆಯನ್ನು ಕೇವಲ ಒಂದೇ ದಿಕ್ಕಿನಲ್ಲಿ ನಡೆಯುತ್ತಿರುವ ಜನರಿಗಿಂತ ಹೆಚ್ಚು ಅರ್ಥಪೂರ್ಣವಾಗಿಸಲು ಅನೇಕ ಅಂಶಗಳನ್ನು ಬಳಸಬಹುದು:

ವಿಧ್ಯುಕ್ತವಾದ ನಾವೆ, ಆನೆ ಅಂಬಾರಿ, ಕುದುರೆಯಿಂದ ಎಳೆಯಲ್ಪಟ್ಟ ಗಾಡಿ, ಅಥವಾ ಇತರರು ತಮ್ಮ ಹೆಗಲ ಮೇಲೆ ಹೊತ್ತ ಪಲ್ಲಕ್ಕಿಯಂತಹ ಅಥವಾ ಒಂದು ವಿಶೇಷವಾದ ***ಸಾರಿಗೆಯ ವಿಧಾನ***; ***ಸಂಗೀತ***, ಇದರಲ್ಲಿ ಇಗರ್ಜಿ ಮೆರವಣಿಗೆಯ ಗಾಯಕವೃಂದ, ಸೇನಾ ಮೆರವಣಿಗೆಯ ಪ್ರಯಾಣ ವಾದ್ಯಗೋಷ್ಠಿ ಎಲ್ಲವೂ ಸೇರಿರಬಹುದು. ಮೆರವಣಿಗೆಯ ಮುಂದೆ ಘೋಷಕರು ಅದಕ್ಕೆ ದಾರಿ ಬಿಡುವಂತೆ ಕೂಗುತ್ತ ನಡೆಯಬಹುದು; ***ಆದ್ಯತೆಯ ಕ್ರಮ***: ಆಡಂಬರದ ಪ್ರದರ್ಶನವಿಲ್ಲದೇ ಕೂಡ, ಅವರ ಕ್ರಮ ಮತ್ತು ನಿಯೋಜನೆಯು ಸ್ಪಷ್ಟವಾಗಿ ಒಂದು ಶ್ರೇಣಿ ವ್ಯವಸ್ಥೆ ಅಥವಾ ಸಹಜೀವಿ ಸಂಬಂಧದಂತೆ ಕಣ್ಣಿಗೆ ಕಾಣಿಸಿದರೆ, ಮುಂದೆ ನಡೆಯುತ್ತಿರುವ ಜನರ ಒಂದು ಗುಂಪು ಮೆರವಣಿಗೆಯನ್ನು ರೂಪಿಸುತ್ತದೆ ಎಂದು ಹೇಳಬಹುದು; ಪತಾಕೆಗಳು, ಬೀಸಣಿಗೆಗಳು, ಸೂಚಕ ಸಂಕೇತಗಳು, ನಿಧಿ, ಅಥವಾ ಇತರ ಕಣ್ಸೆಳೆಯುವ ವಸ್ತುಗಳ ***ಧಾರಕರು*** ಅಥವಾ ಮುಂದೆ ನಡೆಯುವ ವಿದೇಶಿ ಪ್ರಾಣಿಗಳು. ಒಂದು ಸರಳ ಉದಾಹರಣೆಯೆಂದರೆ ವಿವಾಹದಲ್ಲಿನ ಉಂಗುರ ಧಾರಕ; ಹೂವು ಹೊತ್ತೊಯ್ಯುವವರು ಒದಗಿಸುವ ***ಸುಗಂಧದ್ರವ್ಯ*** ಅಥವಾ ಧೂಪದ್ರವ್ಯದ ಧೂಪದಾನಿ; ವಿಶೇಷ ***ವೇಷಭೂಷಣ***: ಸಾಂಪ್ರದಾಯಿಕವಾಗಿ ಮೆರವಣಿಗೆ ಸಹಾಯಕರು, ಕಾಲಾಳುಗಳು, ಕಾರ್ಯಕ್ರಮದ ಕಾವಲು ಪಡೆಗಳು, ಅಥವಾ ಸೇವಕರ ವೇಷಭೂಷಣಗಳು ಮೆರವಣಿಗೆಯನ್ನು ಏರ್ಪಡಿಸುವ ವ್ಯಕ್ತಿಯ ಸಂಪತ್ತನ್ನು ಪ್ರದರ್ಶಿಸಲು ನೆರವಾಗುತ್ತವೆ; ವಿಶೇಷ ***ದೀಪ ವ್ಯವಸ್ಥೆ***: ಮೃತರ ನೆನಪಿನಲ್ಲಿ ಅಥವಾ ರಾಜಕೀಯ ಐಕಮತ್ಯವನ್ನು ತೋರಿಸಲು ಮೇಣದ ಬತ್ತಿಯನ್ನು ಹೊತ್ತಿಸುವುದು. ಹಲವುವೇಳೆ ಇದರಲ್ಲಿ ಮೇಣದ ಬತ್ತಿ ಹೊತ್ತಿಸಿದ ಮೆರವಣಿಗೆ ಸೇರಿರುತ್ತದೆ. ಪಟಾಕಿಗಳು ಪಟ್ಟಾಭಿಷೇಕಗಳು, ಕವಾಯಿತುಗಳು, ಮತ್ತು ಥಾಯ್ ಅರಸು ನಾವೆ ಮೆರವಣಿಗೆಗಳಂತಹ ವೈವಿಧ್ಯಮಯ ಕಾರ್ಯಕ್ರಮಗಳನ್ನು ಬೆಳಗಿಸುತ್ತವೆ; ***ಸಾರ್ವಜನಿಕ ಪ್ರದರ್ಶನ***, ಉದಾಹರಣೆಗೆ ಸ್ವಲ್ಪ ಕಡಿಮೆ ಎತ್ತರದಲ್ಲಿ ವಿಮಾನದ ಹಾರಾಟ, ನ್ಯೂ ಯಾರ್ಕ್ ಟಿಕರ್ ಟೇಪ್ ಕವಾಯತುಗಳ ಬಣ್ಣಬಣ್ಣದ ಕಾಗದದ ತುಂಡುಗಳು. ***ಉಡುಗೊರೆಗಳ ವಿತರಣೆ***, ಒಂದು ಕಾಲದಲ್ಲಿ ಹಲವುವೇಳೆ ಆಹಾರ ಅಥವಾ ಹಣವಾಗಿತ್ತು. ಇಂದು, ಬಹುತೇಕ ಜನರು ಮರ್ಡಿ ಗ್ರಾಸ್‍ನಲ್ಲಿ ಮಣಿಗಳ ವಿತರಣೆ ಮತ್ತು ಸ್ಥಳೀಯ ಜಾತ್ರೆ ಕವಾಯತುಗಳಲ್ಲಿ ಸಿಹಿ ಮಿಠಾಯಿಗಳ ಎಸೆಯುವಿಕೆ ಬಗ್ಗೆ ಪರಿಚಿತವಾಗಿದ್ದಾರೆ.

ವರ್ಗ:ಸಮಾರಂಭಗಳು
ಅಂಶಿಸಮಾಸ (ಅವ್ಯಯೀಭಾವ)

ಪೂರ್ವಪದ ಪ್ರಧಾನವಾಗಿರುವ ಸಮಾಸ **ಅಂಶಿಸಮಾಸ**. ಅಂಶಿಸಮಾಸದಲ್ಲಿ ಪೂರ್ವಪದ ವಸ್ತುವಿನ ಅಂಶವನ್ನೂ, ಉತ್ತರಪದ ಆ ವಸ್ತುವನ್ನು (ಅಂದರೆ ಅಂಶಿಯನ್ನು) ಸೂಚಿಸುತ್ತದೆ. ಆದ್ದರಿಂದಲೇ ಇದಕ್ಕೆ ಅಂಶಿ ಸಮಾಸವೆಂದು ಹೆಸರು.
### ಉದಾಹರಣೆಗಳು 
ಹೊರಮೈ, ಮಧ್ಯರಾತ್ರಿ, ಮುಂಗಾಲು, ಒಳಮನೆ.ನಡುಮನೆ
ನಡುಮನೆ. ಅಂಗಾಲು.ತುದ್ದಿಮುಗು, ಹಿಂಗಾಲು,ಅಂಗೈ,
### ವಿಶೇಷತೆ 
ಈ ಸಮಾಸದ ವಿಶೇಷವೇನೆಂದರೆ ವಿಗ್ರಹವಾಕ್ಯದಲ್ಲಿನ ಪೂರ್ವಪದ ಉತ್ತರಪದಗಳು ಸಮಾಸದಲ್ಲಿ ಅದಲುಬದಲಾಗುವುದು.         
# ಮನೆಯ- ಒಳಗು >ಒಳಮನೆ.      
# ಕೈಯ- ಅಡಿ >ಅಂಗೈ.                   # ಕಾಲಿನ- ಮುಂದು >ಮುಂಗಾಲು.
 
ವರ್ಗ:ವ್ಯಾಕರಣ
ಅಕರ್ಮಕ

ಕೆಲವು ಕ್ರಿಯಾಪದಗಳನ್ನು ವಾಕ್ಯದಲ್ಲಿ ಬಳಸುವಾಗ ಕರ್ಮಪದವೊಂದನ್ನು ಸೇರಿಸಬೇಕಾಗುತ್ತದೆ. 
'ರಹೀಮನು ತಿಂದನು' ಎನ್ನುವಾಗ 'ಏನನ್ನು?' ಎಂಬ ಪ್ರಶ್ನೆಯೇಳುತ್ತದೆ. ಅದಕ್ಕಾಗಿ 'ಹಣ್ಣನ್ನು', 'ತಿಂಡಿಯನ್ನು' ಎಂಬಂತಹ ಕರ್ಮಪದವೊಂದನ್ನು ಸೇರಿಸಬೆಕಾಗುತ್ತದೆ. ಆದ್ದರಿಂದ 'ತಿಂದನು' ಎಂಬ ಕ್ರಿಯಾಪದ ಸಕರ್ಮಕವಾಗಿದೆ. 
ಆದರೆ,'ರಹೀಮನು ಬಂದನು' ಎಂಬ ವಾಕ್ಯದಲ್ಲಿ ಬಂದನು ಎಂಬ ಕ್ರಿಯಾಪದಕ್ಕೆ ಯಾವ ಕರ್ಮಪದದ ಅವಶ್ಯಕತೆಯಿರುವುದಿಲ್ಲ. ಹೀಗೆ ವಾಕ್ಯದಲ್ಲಿ ಬಳಸಲಾಗುವ ಯಾವ ಧಾತು ಕರ್ಮಪದವನ್ನು ಅಪೇಕ್ಷಿಸುವುದಿಲ್ಲವೋ ಅದು ಅಕರ್ಮಕವೆನಿಸುತ್ತದೆ.
 
ವರ್ಗ:ವ್ಯಾಕರಣ
ಸ್ಮಾರ್ತ ಸಂಪ್ರದಾಯ

thumb|ಸ್ಮಾರ್ತರ ಐದು ಪ್ರಧಾನ ದೇವತೆಗಳು

**ಸ್ಮಾರ್ತ ಸಂಪ್ರದಾಯ** ಪುರಾಣ ಶೈಲಿಯ ಸಾಹಿತ್ಯದೊಂದಿಗೆ ಬೆಳೆದು ವಿಸ್ತರಿಸಿದ ಹಿಂದೂ ಧರ್ಮದ ಚಳುವಳಿ. ಈ ಪೌರಾಣಿಕ ಧರ್ಮ ಐದು ದೇವತೆಗಳಿರುವ ಐದು ದೇಗುಲಗಳ ದೇಶೀಯ ಪೂಜೆಗೆ ಗಮನಾರ್ಹವಾಗಿದೆ, ಎಲ್ಲ ಐದು ದೇವತೆಗಳನ್ನು ಸಮಾನವಾಗಿ ಕಾಣಲಾಗುತ್ತದೆ - ವಿಷ್ಣು, ಶಿವ, ಗಣೇಶ, ಸೂರ್ಯ, ಮತ್ತು ದೇವಿ (ದುರ್ಗೆ). ಸ್ಮಾರ್ತ ಸಂಪ್ರದಾಯ ಹೆಚ್ಚು ಹಳೆಯ ಶ್ರೌತ ಸಂಪ್ರದಾಯದಿಂದ ಭಿನ್ನವಾಗಿದೆ, ಏಕೆಂದರೆ ಶ್ರೌತ ಸಂಪ್ರದಾಯವು ವಿಸ್ತಾರವಾದ ಧಾರ್ಮಿಕ ವಿಧಿಗಳು ಮತ್ತು ಆಚರಣೆಗಳನ್ನು ಆಧರಿಸಿತ್ತು. ಸ್ಮಾರ್ತ ಸಂಪ್ರದಾಯವು ಅದ್ವೈತ ವೇದಾಂತದೊಂದಿಗೆ ಹೊಂದಿಕೆ ಯಾಗುತ್ತದೆ, ಮತ್ತು ಆದಿ ಶಂಕರರನ್ನು ತನ್ನ ಸ್ಥಾಪಕ ಅಥವಾ ಸುಧಾರಕನೆಂದು ಪರಿಗಣಿಸುತ್ತದೆ.

ವರ್ಗ:ಹಿಂದೂ ಪಂಥಗಳು
ಧರ್ಮಶಾಸ್ತ್ರ

**ಧರ್ಮಶಾಸ್ತ್ರ** ಸಂಸ್ಕೃತ ಪಠ್ಯಗಳ ಒಂದು ಪ್ರಕಾರ ಮತ್ತು ಹಿಂದೂ ಧರ್ಮಕ್ಕೆ (ಧಾರ್ಮಿಕ ಹಾಗು ಕಾನೂನುಬದ್ಧ ಕರ್ತವ್ಯ) ಸಂಬಂಧಿಸಿದ ಶಾಸ್ತ್ರವನ್ನು ಸೂಚಿಸುತ್ತದೆ. ಧರ್ಮಶಾಸ್ತ್ರದ ಭಾರಿ ಗಾತ್ರದ ಪಠ್ಯ ಸಂಗ್ರಹವು ಮುಖ್ಯವಾಗಿ ಭಾರತದಲ್ಲಿನ ಬ್ರಾಹ್ಮಣ ಸಂಪ್ರದಾಯದ ಉತ್ಪತ್ತಿಯಾಗಿದೆ ಮತ್ತು ಒಂದು ನಿಪುಣ ಸಂಪ್ರದಾಯದ ವಿಸ್ತಾರವಾದ ವಿದ್ವತ್ಪೂರ್ಣ ವ್ಯವಸ್ಥೆಯನ್ನು ಪ್ರತಿನಿಧಿಸುತ್ತದೆ. ಅದರ ಅತ್ಯಾಧುನಿಕ ನ್ಯಾಯತತ್ವದ ಕಾರಣ, ಮುಂಚಿನ ಬ್ರಿಟಿಷ್ ವಸಾಹತು ಆಡಳಿತಗಾರರು ಧರ್ಮಶಾಸ್ತ್ರವು ಭಾರತದಲ್ಲಿನ ಹಿಂದೂಗಳಿಗೆ ನಾಡಿನ ಕಾನೂನೆಂದು ತೆಗೆದುಕೊಂಡರು.

ವರ್ಗ:ಹಿಂದೂ ಪಠ್ಯಗಳು
ಕಬ್ಬಿಣ ಯುಗದ ಭಾರತ

**ಕಬ್ಬಿಣ ಯುಗದ ಭಾರತ** ಭಾರತೀಯ ಉಪಖಂಡದಲ್ಲಿನ ಕಬ್ಬಿಣ ಯುಗ, ಮತ್ತು ಇದು, ಸಿಂಧೂ ಕಣಿವೆಯ ಸಂಪ್ರದಾಯದ ಕೊನೆಯ ಹಂತ ಎಂದು ಪರಿಚಿತವಾಗಿರುವ, ಉತ್ತರಾರ್ಧದ ಹರಪ್ಪನ್ (ಸ್ಮಶಾನ ಎಚ್) ಸಂಸ್ಕೃತಿಯ ನಂತರ ಬರುತ್ತದೆ. ಬೂದುಬಣ್ಣದ ಸಾಮಾನುಗಳ ಸಂಸ್ಕೃತಿ (ಕ್ರಿ.ಪೂ ೧೧೦೦ ರಿಂದ ೩೫೦) ಮತ್ತು ಉತ್ತರ ಕಪ್ಪು ನಯಗೊಳಿಸಿದ ಸಾಮಾನುಗಳು (ಕ್ರಿ.ಪೂ ೭೦೦ ರಿಂದ ೨೦೦) ಕಬ್ಬಿಣ ಯುಗದ ಮುಖ್ಯ ಪುರಾತತ್ವ ಸಂಸ್ಕೃತಿಗಳು. ಸುಮಾರು ಕ್ರಿ.ಪೂ. ೧೦೦೦ರ ಹಲ್ಲೂರ್, ಕರ್ನಾಟಕ ಮತ್ತು ಆದಿಚನಲ್ಲೂರು, ತಮಿಳುನಾಡು ದಕ್ಷಿಣ ಭಾರತದಲ್ಲಿನ ಅತ್ಯಂತ ಮುಂಚಿನ ಕಬ್ಬಿಣ ಯುಗದ ಸ್ಥಳಗಳಾಗಿವೆ.

ವರ್ಗ:ಪ್ರಾಗೈತಿಹಾಸಿಕ ಭಾರತ
ಮಾಳವಿಕ ಅವಿನಾಶ್ (ನಟಿ)

## ಕಿರುತೆರೆ 
## ಚಿತ್ರಗಳು 
### ಕನ್ನಡ 
### ತಮಿಳು 
## ಪ್ರಶಸ್ತಿ ಪುರಸ್ಕಾರಗಳು 
#ಆರ್ಯಭಟ ಪ್ರಶಸ್ತಿ
# ಕೆಂಪೇಗೌಡ ಪ್ರಶಸ್ತಿ
# ಅತ್ಯುತಮ ನಟಿ  ತಮಿಳುನಾಡು ಸರ್ಕಾರದಿಂದ.
# ಕಾಲೈಮಮಣಿ ಪ್ರಶಸ್ತಿ 

ವರ್ಗ:ಕಿರುತೆರೆ ಧಾರಾವಾಹಿಗಳು
ವರ್ಗ:ಕಿರುತೆರೆ ನಟರು
ವರ್ಗ: ಕನ್ನಡ ಚಲನಚಿತ್ರ ನಟಿಯರು
ವರ್ಗ:೧೯೭೨ ಜನನ
ಅವಿನಾಶ್ ಯಳಂದೂರು

**ಯಳಂದೂರು ನಾರಾಯಣ ರವೀಂದ್ರ** (ಜನನ 22 ಡಿಸೆಂಬರ್ 1959), ಅವರ ರಂಗನಾಮ **ಅವಿನಾಶ್‌**ನಿಂದ ಏಕನಾಮದಲ್ಲಿ ಪರಿಚಿತರಾಗಿದ್ದಾರೆ, ಇವರು ಕನ್ನಡ ಮತ್ತು ತಮಿಳು ಚಲನಚಿತ್ರಗಳಲ್ಲಿ ಪ್ರಧಾನವಾಗಿ ಕಾಣಿಸಿಕೊಳ್ಳುವ ಭಾರತೀಯ ನಟ.
ಚಾಮರಾಜನಗರ ಜಿಲ್ಲೆಯ ಯಳಂದೂರುನಲ್ಲಿ ಜನಿಸಿದ ಇವರು ಮೈಸೂರು ವಿಶ್ವವಿದ್ಯಾಲಯದಲ್ಲಿ ಆಂಗ್ಲ ಭಾಷೆಯಲ್ಲಿ ಎಮ್.ಎ ಪದವಿ ಪಡೆದಿದ್ದಾರೆ.

## ಚಿತ್ರಗಳು 
### ಕನ್ನಡ 
## ಪ್ರಶಸ್ತಿ ಪುರಸ್ಕಾರಗಳು 
# ಕರ್ನಾಟಕ ರಾಜ್ಯ ಪ್ರಶಸ್ತಿ - ಪೋಷಕ ನಟ, ಮತದಾನ ಚಿತ್ರಕ್ಕೆ.
# ಫಿಲ್ಮ್ ಫೇರ್ ಪ್ರಶಸ್ತಿ ಪೋಷಕ ನಟ, ಆಪ್ತರಕ್ಷಕ ಚಿತ್ರಕ್ಕೆ.
# ಸುವರ್ಣ ಫಿಲ್ಮ್ ಪ್ರಶಸ್ತಿ ೨೦೧೧ - ಖಳನಾಯಕ ಪೃಥ್ವಿ ಚಿತ್ರಕ್ಕೆ.

## ಉಲ್ಲೇಖಗಳು 
ವರ್ಗ:ಸಿನಿಮಾ ತಾರೆಗಳು
ಪುಣಚಾ

'**ಪುಣಚ**'ವು ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನಲ್ಲಿದೆ. ಇಲ್ಲಿ ಬ್ಯಾಂಕ್, ಅಂಚೆ ಕಛೇರಿ, ಪ್ರಾಥಮಿಕ ಶಾಲೆಗಳಿವೆ.

**ಹಿನ್ನೆಲೆ**
ತುಳು ಭಾಷೆಯಲ್ಲಿರುವ 'ಪೂಂಚ', ಅಂದರೆ 'ಹುತ್ತ' ಎಂಬ ಪದದಿಂದ 'ಪುಣಚ' ಹೆಸರು ಬಂದಿದೆ.

ಪುಣಚವು 'ಮಹಿಷಮರ್ಧಿನಿ' ದೇವಸ್ಥಾನದಿಂದ ಪ್ರಸಿಧ್ಧವಾಗಿದೆ. ಪ್ರಶಾಂತವಾದ, ಹಸುರಿನಿಂದ ಕೂಡಿದ ಪ್ರದೇಶದಲ್ಲಿದೆ ಈ ದೇವಸ್ಥಾನ. ಹಿಂದೊಮ್ಮೆ ಹೆಂಗಸೊಬ್ಬಳು 'ದೇವರಗುಡ್ಡೆ' ಎಂಬ ಗುಡ್ಡದಲ್ಲಿ ಕೆಲಸ ಮಾಡುತ್ತಿದ್ದಾಗ 'ಮಹಿಷಮರ್ಧಿನಿ' ದೇವಿಯ ವಿಗ್ರಹ ದೊರೆಯಿತು. ಅವಳಿಗೆ ತಿಳಿಯದೇ ಆ ವಿಗ್ರಹದ ಒಂದು ಕಣ್ಣು ಭಗ್ನವಾಯಿತು, ನಂತರ, ಈಗಿರುವ ಪ್ರದೇಶದಲ್ಲಿ ದೇವಸ್ಥಾನ ನಿರ್ಮಿಸಲಾಯಿತು ಎಂದು ತಿಳಿದುಬರುತ್ತದೆ. ದೇವಸ್ಥಾನದ ಪಕ್ಕದಲ್ಲೆ ತಿಳಿನೀರಿನ ಪುಷ್ಕರಣಿ, ನಾಗಬನ, ದೈವದ ಗುಡಿ ಕೂಡ ಇದೆ. ವರ್ಷಂಪ್ರತಿ ೫ ದಿನಗಳ ಜಾತ್ರೆ ನಡೆಯುತ್ತದೆ. ಮದುವೆ ಇತ್ಯಾದಿ ಕಾರ್ಯಕ್ರಮ ನಡೆಸಲು ಅನುಕೂಲವಾಗುವಂತೆ, ಸಭಾಭವನವೂ ಇದೆ.

**ಜನಸಂಖ್ಯೆ**
೨೦೦೧ ರ ಜನಗಣತಿಯ ಪ್ರಕಾರ, ಪುಣಚದ ಒಟ್ಟು ಜನಸಂಖ್ಯೆ ೭೮೭೮. ಅದರಲ್ಲಿ ೩೯೨೯ ಪುರುಷರು ಮತ್ತು ೩೯೪೯ ಮಹಿಳೆಯರು.ಹಿಂದುಗಳು ಬಹುಸಂಖ್ಯಾತರಾಗಿದ್ದು, ಮುಸ್ಲಿಮ್ ಹಾಗೂ ಕ್ರೈಸ್ತರೂ ಇಲ್ಲಿ ವಾಸವಾಗಿದ್ದಾರೆ. 
**ವಿದ್ಯಾಭ್ಯಾಸ**
ಮೊದಲಿನಿಂದಲೂ ಇಲ್ಲಿನ ಜನರು ವಿದ್ಯಾಭ್ಯಾಸದಲ್ಲಿ ಆಸಕ್ತರು. ಪ್ರಾಥಮಿಕ, ಪ್ರೌಢ ಶಾಲೆಗಳಿದ್ದು, ಮುಂದಿನ ವಿಧ್ಯಾಭ್ಯಾಸಕ್ಕಾಗಿ ಹತ್ತಿರದ ವಿಟ್ಲ, ಪುತ್ತೂರು, ಮಂಗಳೂರಿಗೆ ಜನರು ಹೋಗುತ್ತಾರೆ. ಇಲ್ಲಿನ ಜನರು ಹೆಚ್ಚಾಗಿ ಗಲ್ಫ್, ಮುಂಬಯಿ, ಬೆಂಗಳೂರುಗಳಲ್ಲಿ ಕೆಲಸದಲ್ಲಿದ್ದು, ಅಲ್ಲಿ ತಮ್ಮ ಜೀವನವನ್ನು ರೂಪಿಸಿಕೊಂಡಿದ್ದಾರೆ. ಈ ಊರಿನ ಅಸಂಖ್ಯಾತ ಜನರು ವಿವಿಧ ಉನ್ನತ ಹುದ್ದೆಗಳನ್ನು ಅಲಂಕರಿಸಿದ್ದಾರೆ, ಬೇರೆ ಬೇರೆ ಕ್ಷೇತ್ರಗಳಲ್ಲಿ ಸಾಧನೆ ಮಾಡಿದ್ದಾರೆ.

**ಕೃಷಿ**
ಭತ್ತವನ್ನು ಇಲ್ಲಿ ಹೆಚ್ಚಾಗಿ ಬೆಳೆಯುತ್ತಿದ್ದುದಾದರೂ, ಇತ್ತೀಚೆಗೆ ವಾಣಿಜ್ಯ ಬೆಳೆಗಳಾದ ಅಡಿಕೆ, ರಬ್ಬರ್ ಇತ್ಯಾದಿಗಳನ್ನು ಹೆಚ್ಚಾಗಿ ಕಾಣಬಹುದಾಗಿದೆ. ಅಲ್ಲದೆ, ತೆಂಗು,ಬಾಳೆ,ಕಾಳುಮೆಣಸು,ಕೊಕ್ಕೋ ಇತ್ಯಾದಿಗಳನ್ನೂ ಕಾಣಬಹುದಾಗಿದೆ. ಹೈನುಗಾರಿಕೆಯೂ ನಡೆಯುತ್ತಿದೆ.

ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ವರ್ಗ:ಬಂಟ್ವಾಳ ತಾಲ್ಲೂಕು
ಭಗವಾನ್ ದಾಸ್

**ಡಾ.ಭಗವಾನ್ ದಾಸ್** (ಜನವರಿ ೧೨,೧೮೬೯ – ಸೆಪ್ಟೆಂಬರ್ ೧೮,೧೯೫೮) ತತ್ವಜ್ಞಾನಿ ಹಾಗೂ ಸ್ವಾತಂತ್ರ್ಯ ಹೋರಾಟಗಾರ.ಇವರಿಗೆ ೧೯೫೫ರಲ್ಲಿ ಭಾರತರತ್ನಪ್ರಶಸ್ತಿಯನ್ನು ಕೊಡಲಾಯಿತು. 
## ಬಾಹ್ಯ ಸಂಪರ್ಕಗಳು
*short biography (indianpost.com)

ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ವರ್ಗ:ಭಾರತ ರತ್ನ ಪುರಸ್ಕೃತರು
ಕೆ.ಕಾಮರಾಜ್

thumb
**ಕುಮಾರಸ್ವಾಮಿ ಕಾಮರಾಜ್** (೧೫ ಜುಲೈ ೧೯೦೩–೨ ಅಕ್ಟೋಬರ್ ೧೯೭೫) ತಮಿಳು ನಾಡಿನ ಮಾಜಿ ಮುಖ್ಯ ಮಂತ್ರಿ,ಸ್ವಾತಂತ್ರ್ಯ ಹೋರಾಟಗಾರ,ಮುತ್ಸದ್ಧಿಯಾಗಿದ್ದರು.ಇವರು ಸ್ವಾತಂತ್ರ್ಯ ಹೋರಾಟದಲ್ಲಿ ಸಕ್ರಿಯವಾಗಿ ಭಾಗವಹಿಸಿದ್ದರು.. ಭಾರತ ರಾಷ್ಟ್ರೀಯ ಕಾಂಗ್ರೆಸ್ಸಿನಲ್ಲಿ ಮುಂಚೂಣಿ ಸ್ಥಾನದಲ್ಲಿದ್ದು, ಲಾಲ್ ಬಹದ್ದೂರ್ ಶಾಸ್ತ್ರಿ ಮತ್ತು ಇಂದಿರಾ ಗಾಂಧಿಯವರನ್ನು ಪ್ರಧಾನಮಂತ್ರಿಗಳನ್ನಾಗಿಸುವಲ್ಲಿ ಪ್ರಧಾನ ಭೂಮಿಕೆಯನ್ನು ನಿರ್ವಹಿಸಿದವರು. ತಮಿಳುನಾಡಿನಲ್ಲಿ ಮುಖ್ಯಮಂತ್ರಿಯಾಗಿ ಮಕ್ಕಳಿಗೆ ಮದ್ಯಾಹ್ನನ ಊಟವನ್ನು ನೀಡಿ ಗ್ರಾಮೀಣ ಭಾಗದ ಲಕ್ಷಾಂತರ ಮಕ್ಕಳು ವಿದ್ಯೆ ಕಲಿಯುವಂತೆ ಮಾಡಿದರು. ಇವರಿಗೆ ಮರಣೋತ್ತರವಾಗಿ ೧೯೭೬ರಲ್ಲಿ ಭಾರತ ರತ್ನ ಪ್ರಶಸ್ತಿಯನ್ನು ನೀಡಲಾಯಿತು,.

### ಆಧಾರ
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ವರ್ಗ:ಭಾರತ ರತ್ನ ಪುರಸ್ಕೃತರು
ವರ್ಗ:ತಮಿಳುನಾಡಿನ ಮುಖ್ಯಮಂತ್ರಿಗಳು
ಪ್ರಿಯಾಂಕ ಉಪೇಂದ್ರ (ನಟಿ)

https://en.m.wikipedia.org/wiki/Priyanka_Upendra

## ಚಿತ್ರಗಳು 
### ಬಂಗಾಳಿ
### ಕನ್ನಡ 
### ತಮಿಳು 
### ಹಿಂದಿ
ವರ್ಗ:ಕನ್ನಡ ಚಲನಚಿತ್ರ ನಟಿಯರು

ವರ್ಗ:ಚಲನಚಿತ್ರ ನಟಿಯರು
ಭಾರತದ ಅತಿ ದೊಡ್ಡ ಆಣೆಕಟ್ಟುಗಳು

ಭಾರತದ ನೂರಾರು ಆಣೆಕಟ್ಟುಗಳನ್ನು ನೀರಾವರಿ, ವಿದ್ಯುತ್ ಉತ್ಪಾದನೆ, ಪ್ರವಾಸ ಮತ್ತು ಪ್ರವಾಹ ನಿಯ್ಂತ್ರಣಕ್ಕಾಗಿ ನಿರ್ಮಿಸಲಾಗಿದೆ. ಅದರಲ್ಲಿ ಕೆಲವು ಆಣೆಕಟ್ಟುಗಳು ದೊಡ್ಡ ಪ್ರಮಾಣದಲ್ಲಿವೆ.

## **ತೇಹರಿ ಆಣೆಕಟ್ಟು**
ಉತ್ತರಖಂಡ ರಾಜ್ಯದ ತೇಹರಿಯಲ್ಲಿ **ತೇಹರಿ ಆಣೆಕಟ್ಟು**ನ್ನು **ಭಾಗೀರಥಿ ನದಿ**ಗೆ ಅಡ್ಡಲಾಗಿ ನಿರ್ಮಿಸಲಾಗಿದೆ.

ಅಣೆಕಟ್ಟು 260 ಮೀಟರ್ (850 ಅಡಿ)  ಎತ್ತರ, ಉದ್ದ 575 ಮೀಟರ್ (1,886 ಅಡಿ), ಅಗಲ 20 ಮೀಟರ್ (66 ಅಡಿ), ಮತ್ತು ಮೂಲ ಅಗಲ 1.128 ಮೀಟರ್ (3,701 ಅಡಿ) ಇದೆ.

## **ಮುಲ್ಲಪೇರಿಯಾರ ಆಣೆಕಟ್ಟು**
ಕೇರಳ ರಾಜ್ಯದ ಇಡುಕ್ಕಿ ಜಿಲ್ಲೆಯ ತೇಕ್ಕಡಿಯಲ್ಲಿ **ಪೇರಿಯಾರ ನದಿ**ಗೆ ಅಡ್ಡಲಾಗಿ ನಿರ್ಮಿಸಲಾಗಿದೆ.

ಅಣೆಕಟ್ಟಿನ ತಳಪಾಯದಿಂದ 53.6 ಮೀ (176 ಅಡಿ) ಎತ್ತರವನ್ನು ಮತ್ತು ಉದ್ದ  365,7 ಮೀ (1,200 ಅಡಿ) ಹೊಂದಿದೆ.

## **ಭಾಕ್ರಾ ನಂಗಲ್ ಆಣೆಕಟ್ಟು**
ಪಂಜಾಬ ಮತ್ತು ಹಿಮಾಚಲ ಪ್ರದೇಶ ರಾಜ್ಯದ ಗಡಿಯ ಭಾಕ್ರಾದಲ್ಲಿ **ಸಟ್ಲೇಜ ನದಿ**ಗೆ ಅಡ್ಡಲಾಗಿ ನಿರ್ಮಿಸಲಾಗಿದೆ.

ಅಣೆಕಟ್ಟಿನ ಏಷ್ಯಾದ ಎರಡನೇ ಅತಿ ಎತ್ತರ 225.55 ಮೀ (740 ಅಡಿ) 261m ಮತ್ತು ಉದ್ದ 518.25 ಮೀ ಇದ್ದು "ಗೋವಿಂದ ಸಾಗರ್" ಎಂದು ಕರೆಯಲ್ಪಡುವ ಜಲಾಶಯ, 9.34 ಶತಕೋಟಿ ಘನ ಮೀಟರ್ ವರೆಗೆ ನೀರನ್ನು ಸಂಗ್ರಹಿಸುತ್ತದೆ.

ವರ್ಗ:ಜಲಾಶಯಗಳು
ಆನಂದ್ ಆಡಿಯೋ

***ಆನಂದ್ ಆಡಿಯೋ*** ಕರ್ನಾಟಕ ಮೂಲದ ಭಾರತೀಯ ಸಂಗೀತ (ರೆಕಾರ್ಡ್ ಲೇಬಲ್) ಕಂಪನಿಯಾಗಿದೆ. ಇದು ಮುಖ್ಯವಾಗಿ ಸ್ಯಾಂಡಲ್ ವುಡ್ ಸಿನೆಮಾ ಸೌಂಡ್ ಟ್ರ್ಯಾಕ್ ಗಳನ್ನು ಪ್ರಕಟಿಸಲು ಮತ್ತು ಮಾರಾಟ ಮಾಡಲು ಹೆಸರುವಾಸಿಯಾಗಿದೆ.

## ಇತಿಹಾಸ 
ಆನಂದ್ ಆಡಿಯೊವನ್ನು 25 ಮಾರ್ಚ್ 1999 ರಂದು  ದಿವಂಗತ ಮೋಹನ್ ಚಾಬ್ರಿಯಾ ಸ್ಥಾಪಿಸಿದರು.

## ಕಲಾವಿದರ ಪಟ್ಟಿ 
* ಅನುರಾಧಾ ಭಟ್
* ಬಿ.ಆರ್.ಚಾಯಾ
* ಚೈತ್ರಾ ಎಚ್.ಜಿ.
* ಚಿನ್ಮಯಿ
* ಇಂದೂ ನಾಗರಾಜ್
* ಕೆ.ಎಸ್.ಸಿತ್ರಾ
* ಪ್ರಿಯದರ್ಶಿನಿ
* ಪ್ರಿಯಾ ಹಿಮೇಶ್

## ಪ್ರೊಡಕ್ಷನ್ ಫಿಲ್ಮೋಗ್ರಫಿ 
## YouTube ಉಪಸ್ಥಿತಿ 
ಆನಂದ್ ಆಡಿಯೋ 10 ಆಗಸ್ಟ್ 2011 ರಂದು ಯೂಟ್ಯೂಬ್‌ಗೆ ಸೇರಿಕೊಂಡರು ಮತ್ತು ಪ್ರಸ್ತುತ ಸುಮಾರು ೫೬ ಲಕ್ಷ ಗ್ರಾಹಕರನ್ನು ಹೊಂದಿದ್ದಾರೆ.
 

## ಉಲ್ಲೇಖಗಳು 
## ಬಾಹ್ಯ ಲಿಂಕ್‌ಗಳು 
* *ಅಧಿಕೃತ ಜಾಲತಾಣ* 
* *ಯುಟ್ಯೂಬ್‌ನಲ್ಲಿ*
* *ಟ್ವಿಟರ್‌ನಲ್ಲಿ*
* ''ಫೇಸ್ ಬುಕ್ 'ನಲ್ಲಿ''

ವರ್ಗ:ಆಡಿಯೋ ಕಂಪನಿಗಳು
ಸ್ಮೃತಿ

**ಸ್ಮೃತಿ** ಅಕ್ಷರಶಃ "ಜ್ಞಾಪಿಸಿಕೊಂಡದ್ದು" ಹಿಂದೂ ಧಾರ್ಮಿಕ ಗ್ರಂಥಗಳ ಒಂದು ನಿರ್ದಿಷ್ಟ ಮಂಡಲವನ್ನು ಸೂಚಿಸುತ್ತದೆ, ಮತ್ತು ಇದು ಹಿಂದೂ ಸಾಂಪ್ರದಾಯಿಕ ಕಾನೂನಿನ ಒಂದು ಕ್ರೋಢೀಕರಿಸಲಾದ ಘಟಕ. *ಸ್ಮೃತಿ* *ಶ್ರುತಿ*ಯಲ್ಲದ ಪಠ್ಯಗಳನ್ನು ಸೂಚಿಸುತ್ತದೆ ಮತ್ತು ಸಾಮಾನ್ಯವಾಗಿ ಇದನ್ನು ಅಧಿಕಾರದಲ್ಲಿ *ಶ್ರುತಿ*ಗೆ ಆನುಷಂಗಿಕವಾಗಿ ಕಾಣಲಾಗುತ್ತದೆ. ಸ್ಮೃತಿಯನ್ನು ರೂಪಿಸುವ ಸಾಹಿತ್ಯವನ್ನು ವೇದಗಳ ನಂತರ ಸುಮಾರು ಕ್ರಿ.ಪೂ. ೫೦೦ರ ಹೊತ್ತಿಗೆ ರಚಿಸಲಾಯಿತು.

ವರ್ಗ:ಹಿಂದೂ ಪಠ್ಯಗಳು
ಆಸ್ತಿಕ ಮತ್ತು ನಾಸ್ತಿಕ

**ಆಸ್ತಿಕ** ("ಅದು ಅಸ್ತಿತ್ವದಲ್ಲಿದೆ") ಮತ್ತು **ನಾಸ್ತಿಕ** ("ಅದು ಅಸ್ತಿತ್ವದಲ್ಲಿಲ್ಲ") ಪರಮ ಬಹಿರಂಗಪಡಿಸಿದ ಧರ್ಮಗ್ರಂಥಗಳಾಗಿ ವೇದಗಳ ಶ್ರೇಷ್ಠತೆಯನ್ನು ಅವು ಅಥವಾ ಅವರು ಒಪ್ಪುತ್ತಾರೊ ಅಥವಾ ಇಲ್ಲವೊ ಎಂಬುದರ ಪ್ರಕಾರ ತತ್ವಶಾಸ್ತ್ರೀಯ ಪರಂಪರೆಗಳು ಮತ್ತು ವ್ಯಕ್ತಿಗಳನ್ನು ವರ್ಗೀಕರಿಸಲು ಬಳಸಲಾಗುವ ಹಿಂದೂ ಧರ್ಮದಲ್ಲಿನ ತಾಂತ್ರಿಕ ಪದಗಳು. ಈ ವ್ಯಾಖ್ಯಾನದ ಪ್ರಕಾರ, ನ್ಯಾಯ, ವೈಶೇಷಿಕ, ಸಾಂಖ್ಯ, ಯೋಗ, ಮೀಮಾಂಸ ಮತ್ತು ವೇದಾಂತವನ್ನು *ಆಸ್ತಿಕ* ಪರಂಪರೆಗಳಾಗಿ ವರ್ಗೀಕರಿಸಲಾಗುತ್ತದೆ; ಮತ್ತು ಚಾರ್ವಾಕ, ಆಜೀವಿಕ, ಜೈನ ಧರ್ಮ ಮತ್ತು ಬೌದ್ಧ ಧರ್ಮದಂತಹ ಕೆಲವು ಪರಂಪರೆಗಳನ್ನು *ನಾಸ್ತಿಕ* ಎಂದು ಪರಿಗಣಿಸಲಾಗುತ್ತದೆ. ಈ ವ್ಯತ್ಯಾಸ ಪಾಶ್ಚಾತ್ಯದಲ್ಲಿನ ಸಾಂಪ್ರದಾಯಿಕ/ಸಂಪ್ರದಾಯ ವಿರೋಧದ ವ್ಯತ್ಯಾಸವನ್ನು ಹೋಲುತ್ತದೆ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಸುಲೇಪೇಟ್

**ಸುಲೇಪೇಟ್**ಗುಲ್ಬರ್ಗಾ ಜಿಲ್ಲೆಯ  ಚಿಂಚೋಳಿ ತಾಲೂಕಿನ ಒಂದು ಹಳ್ಳಿ.. ಇಲ್ಲಿಯ ಒಟ್ಟು ಜನಸಂಖೆ : ೬೭೦೭ (೨೦೧೦ ರ ಜನ ಗಣತಿ ಪ್ರಕಾರ)

## ಉಲ್ಲೇಖಗಳು
ವರ್ಗ:ಗುಲ್ಬರ್ಗ ಜಿಲ್ಲೆ
ಆನೆಗುಡ್ಡೆ

ಆನೆಗುಡ್ಡೆ, ಕುಂದಾಪುರ ತಾಲ್ಲೂಕು, ಉಡುಪಿ ಜಿಲ್ಲೆ, ಕರ್ನಾಟಕ ರಾಜ್ಯದ ಒಂದು ಸಣ್ಣ ಹಳ್ಳಿ.. ಇದನ್ನು ಕುಂಭಾಶಿ ಎಂದು ಕೂಡ ಕರೆಯುತ್ತಾರೆ. ಆನೆಗುಡ್ಡೆ ಅಂದರೆ ಆನೆ+ಗುಡ್ಡ. 
## ಇಲ್ಲಿಗೆ ತಲುಪುವುದು ಹೇಗೆ?
ಈ ಹಳ್ಳಿಯು ಉಡುಪಿ ಮತ್ತು ಕುಂದಾಪುರದ ಮಧ್ಯ ರಾ.ಹೆ.೬೬(ರಾ.ಹೆ.೧೭)ರಲ್ಲಿ ಬರುತ್ತದೆ. ಮಂಗಳೂರು, ಉಡುಪಿ ಮತ್ತು ಕುಂದಾಪುರದಿಂದ ಖಾಸಗಿ ಸಾರಿಗೆ ವವ್ಯಸ್ಥೆಯು ಇದೆ. 
* ಮಂಗಳೂರು: ೯೬ ಕಿ.ಮೀ;
* ಉಡುಪಿ: ೩೦ ಕಿ.ಮೀ;
* ಕುಂದಾಪುರ: ೯ ಕಿ.ಮೀ;
* ಬೆಂಗಳೂರು (ರಾಜ್ಯ ರಾಜಧಾನಿ): ೪೦೦ ೯ ಕಿ.ಮೀ;
* ಹತ್ತಿರದ ರೈಲ್ವೆ ನಿಲ್ದಾಣ: ಕುಂಭಾಶಿಗೆ ಕೊಂಕಣ ರೈಲ್ವೆ ಮಾರ್ಗದಲ್ಲಿರುವ ಬಾರಕೂರು ರೈಲ್ವೆ ನಿಲ್ದಾಣ ಸಮೀಪವಿರುತ್ತಾದೆ.
* ಹತ್ತಿರದ ವಿಮಾನ ನಿಲ್ದಾಣ: ೮೮ ಕಿ.ಮೀ ದೂರದ ಬಜಪೆ ವಿಮಾನ ನಿಲ್ದಾಣ, ಮಂಗಳೂರು.
## ದೇವಸ್ಥಾನಗಳು
* ಶ್ರೀ ವಿನಾಯಕ ದೇವಸ್ಥಾನ, ಆನೆಗುಡ್ಡೆ ಗುಡ್ಡದ ಮೇಲಿದ್ದು ಹೆಚ್ಚಿನ ಸಂಖ್ಯೆಯ ಭಕ್ತರನ್ನು ಆರ್ಕಷಿಸುತ್ತಿದೆ
* ಶ್ರೀ ಹರಿಹರ ದೇವಸ್ಥಾನ,
* ಶ್ರೀ ಸೂರ್ಯ ನಾರಯಣ ದೇವಸ್ಥಾನ ಮತ್ತು 
* ಶ್ರೀ ಅಯ್ಯಪ್ಪ ಸ್ವಾಮಿ ದೇವಸ್ಥಾನ

ವರ್ಗ:ಕರ್ನಾಟಕದ ಪ್ರದೇಶಗಳು
ವರ್ಗ:ಉಡುಪಿ ಜಿಲ್ಲೆ
ವರ್ಗ:ಕುಂದಾಪುರ ತಾಲೂಕು
ಪ್ರೇಮ್ ಕುಮಾರ್ (ನಟ)

ಪ್ರೇಮ್ ಕುಮಾರ್ (ಜನನ ೧೮ ಏಪ್ರಿಲ್ ೧೯೭೬) ಇವರು ಕನ್ನಡ ಚಲನಚಿತ್ರಗಳಲ್ಲಿ ಕೆಲಸ ಮಾಡುವ ಭಾರತೀಯ ನಟ ಮತ್ತು ನಿರ್ಮಾಪಕ. ಪ್ರಾಣ(೨೦೦೪) ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ನೆನಪಿರಲಿ (೨೦೦೫) ಚಿತ್ರದ ಮೂಲಕ ಅವರು ಫಿಲ್ಮ್‌ಫೇರ್ ಅತ್ಯುತ್ತಮ ನಟ ಪ್ರಶಸ್ತಿಯನ್ನು ಪಡೆದರು. ಅಂದಿನಿಂದ, ಪ್ರೇಮ್‌ಗೆ ರೊಮ್ಯಾಂಟಿಕ್ ಥೀಮ್‌ನ ಚಿತ್ರಗಳನ್ನು ಹೆಚ್ಚಾಗಿ ನೀಡಲಾಯಿತು. ಈ ಮೂಲಕ ಕನ್ನಡ ಚಿತ್ರರಂಗದಲ್ಲಿ ಅವರು ಲವ್ಲಿ ಸ್ಟಾರ್ ಎಂಬ ಬಿರುದನ್ನು ಗಳಿಸಿದರು. 

ಪ್ರೇಮ್ ಪ್ರಮುಖ ಚಲನಚಿತ್ರದಲ್ಲಿ ನಟಿಸಿದಾರೆ.  ಜೊತೆ ಜೊತೆಯಲಿ (೨೦೦೬), ಪಲ್ಲಕ್ಕಿ (೨೦೦೭), ಗುಣವಂತ (೨೦೦೭), ಸವಿ ಸವಿ ನೆನಪು (೨೦೧೦) , ಚಾರ್ಮಿನಾರ್ (೨೦೧೩) ಇದು ಪ್ರೇಮ್ ಅವರ ಗಮನಾರ್ಹ ಚಿತ್ರಗಳು. ಚೌಕ (೨೦೧೭) ಮತ್ತು ಪ್ರೇಮಂ ಪೂಜ್ಯಂ (೨೦೨೧) ಇದು ನಟನಾಗಿ ಅವರ ೨೫ನೇ ಚಿತ್ರವಾಗಿದೆ.

## ವೃತ್ತಿ
ಪ್ರೇಮ್ ೨೦೦೪ರಲ್ಲಿ ಪ್ರಾಣ ಚಿತ್ರದ ಮೂಲಕ  ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು 
೨೦೦೫ರಲ್ಲಿ ನೆನಪಿರಲಿ ಚಿತ್ರದ ಮೂಲಕ ಅವರು ಫಿಲ್ಮ್‌ಫೇರ್ ಅತ್ಯುತ್ತಮ ನಟ ಪ್ರಶಸ್ತಿಯನ್ನು ಪಡೆದರು. ೨೦೦೬ರಲ್ಲಿ, ಪ್ರೇಮ್ ನಟಿ ರಮ್ಯಾ ಜೊತೆ ಜೊತೆ ಜೊತೆಯಲಿ ಚಿತ್ರದಲ್ಲಿ ನಡಿಸಿದರು. ಅವರ ಪಲ್ಲಕ್ಕಿ ಚಲನಚಿತ್ರವು ೧೦೦ ದಿನಗಳ ಕಾಲ ಉತ್ತಮ ಪ್ರದರ್ಶನ ನೀಡಿತು.
೨೦೦೮ ರಲ್ಲಿ, ಹೊಂಗನಸು ಚಿತ್ರಕ್ಕಾಗಿ ಪ್ರೇಮ್ ಮತ್ತೊಮ್ಮೆ ರತ್ನಜನ ಜೊತೆ ಸೇರಿಕೊಂಡರು.

ತಮಿಳಿನ ಆಹಾ ಚಿತ್ರದ ರಿಮೇಕ್ ಆಗಿರುವ ಘೌತ್ತಂ ಚಿತ್ರದಲ್ಲಿ ಪ್ರೇಮ್ ೨೦೦೯ರಂದು ನಟಿಸಿದ್ದರು. ೨೦೧೦ರಲ್ಲಿ, ಅವರು ಜೊತೆಗಾರ ಚಿತ್ರಕ್ಕಾಗಿ ನಾಯಕಿ ರಮ್ಯಾ ಜೊತೆ ಸೇರಿಕೊಂಡರು. ಇವರು ಶಿವರಾಜಕುಮಾರ್ ಅವರ ಪ್ರವಾಸದ ಸಂಭ್ರಮದ ಚೆಲುವೆಯೇ ನಿನ್ನ ನೋಡಲು ಮತ್ತು ಅನಂತ್ ನಾಗ್ ಮತ್ತು ಸುಹಾಸಿನಿ ಅವರು ನಟಿಸಿರುವ ಎರಡನೆ ಮದುವೆ ಚಲನಚಿತ್ರದಲ್ಲಿ  ಅತಿಥಿ ಪಾತ್ರವನ್ನು ವಹಿಸಿದರು.

೨೦೧೩ರಲ್ಲಿ, ಇವರು ನಿರ್ದೇಶಕಿ ರೂಪ ಅಯ್ಯರ್ ಅವರ ಚಂದ್ರ ಚಿತ್ರದಲ್ಲಿ ನಟಿಸಿದರು.  ಚಾರ್ಮಿನಾರ್ ಚಿತ್ರದ ಮೂಲಕ ಇವರು ಎರಡನೇ ಫಿಲ್ಮ್‌ಫೇರ್ ಅತ್ಯುತ್ತಮ ನಟ ಪ್ರಶಸ್ತಿಯನ್ನು ಪಡೆದರು. ಶತ್ರು ಚಿತ್ರದಲ್ಲಿ ಅವರು ಮೊದಲ ಬಾರಿಗೆ ಪೊಲೀಸ್ ಅಧಿಕಾರಿಯ ಪಾತ್ರದಲ್ಲಿ ಕಾಣಿಸಿಕೊಂಡರು. ೨೦೧೭ರಲ್ಲಿ, ದ್ವಾರಕೀಶ್ ಅವರ ೫೦ನೇ ನಿರ್ಮಾಣದ ಚೌಕಾ ಚಲನಚಿತ್ರದಲ್ಲಿ ಪ್ರೇಮ್ ಜೈಲು ಕೈದಿಗಳಲ್ಲಿ ಒಬ್ಬರಾಗಿ ನಟಿಸಿದರು.

## ದೂರದರ್ಶನ
### ಚಲನಚಿತ್ರಗಳು 
ಪ್ರೇಮ್ ಕುಮಾರ್‌ರವರ ನಟಿಸಿರುವ ಚಲನಚಿತ್ರಗಳು

### ರಿಯಾಲಿಟಿ ಶೋ
## ಉಲ್ಲೇಖಗಳು
ವರ್ಗ:ಸಿನಿಮಾ ತಾರೆಗಳು
ವರ್ಗ:ಕನ್ನಡ ಸಿನೆಮಾ
ವರ್ಗ:ಕನ್ನಡ ಚಿತ್ರರಂಗದ ನಟರು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಹಿಂದೂ ಪಠ್ಯಗಳು

ಹಿಂದೂ ಸಾಹಿತ್ಯವನ್ನು ಎರಡು ವರ್ಗಗಳಲ್ಲಿ ವಿಂಗಡಿಸಬಹುದು: *ಶ್ರುತಿ*&ndash;ಬಹಿರಂಗಪಡಿಸಿದ್ದು—ಮತ್ತು *ಸ್ಮೃತಿ*&ndash;ನೆನಪಿನಲ್ಲಿಟ್ಟುಕೊಂಡದ್ದು. ಶ್ರುತಿಯನ್ನು ರೂಪಿಸುವ ವೇದಗಳನ್ನು ದೈವಿಕವಾಗಿ ಬಹಿರಂಗಪಡಿಸಿದ್ದು ಎಂದು ಪರಿಗಣಿಸಲಾಗುತ್ತದೆ ಮತ್ತು ಹಾಗಾಗಿ ಪವಿತ್ರ ಗ್ರಂಥಗಳು. ವಿವಿಧ ಶಾಸ್ತ್ರಗಳು, ಇತಿಹಾಸಗಳು, ಮತ್ತು ಪುರಾಣಗಳಂತಹ ನಂತರದ ಪಠ್ಯಗಳು ಸ್ಮೃತಿಯನ್ನು ರಚಿಸುತ್ತವೆ.ವೇದಗಳು ಹಿಂದೂ ಧರ್ಮ ಪ್ರಾಥಮಿಕ ಗ್ರಂಥಗಳುವೇದಗಳಲ್ಲಿ ನಾಲ್ಕು ವೇದಗಳಿವೆ.ಅವುಗಳು,ರಿಗ್ ವೇದ ,ಸಮ ವೇದ,ಯಜುರ್ ವೇದ, ಅಥರ್ವ ವೇದ. ಹಿಂದೂ ಪಠ್ಯಗಳು ಬೌದ್ಧ, ಜೈನ್ ಧರ್ಮ, ಮತ್ತು ಸಿಖ್ ಧರ್ಮ ಮೇಲೆ ವ್ಯಾಪಕ ಪ್ರಭಾವವನ್ನು ಹೊಂದಿತ್ತು.ವಿದ್ವಾಂಸರು ಹೇಳುವ ಪ್ರಕಾರ ವೇದಗಳಲ್ಲಿ ಮೊದಲು ರಚನೆಗೊಂಡ ವೇದ ರಿಗ್ ವೇದ ಸುಮಾರು ೧೫೦೦ ಬಿ ಸಿ ಯಲ್ಲಿ ರಚನೆಯಾಯಿತು.ಹಿಂದೂ ಪಠ್ಯಗಳು ಪ್ರಾಚೀನ ಭಾರತದ ಶ್ಲೋಕಗಳು, ಮಾಟಗಳು ಮತ್ತು ಆಚರಣೆಗಳಲ್ಲಿ ಹೊಂದಿರುತ್ತವೆ.
thumb

**ಉಲ್ಲೇಖಗಳು**

## ಉಲ್ಲೇಖಗಳು 
ವರ್ಗ:ಹಿಂದೂ ಪಠ್ಯಗಳು
ಧೊಂಡೊ ಕೇಶವ ಕರ್ವೆ

**ಡಾ.ಧೊಂಡೊ ಕೇಶವ ಕರ್ವೆ** (೧೮ ಎಪ್ರಿಲ್ ೧೮೫೮ –೯ ನವಂಬರ್ ೧೯೬೨) ಮಹರ್ಷಿ ಕರ್ವೆ ಎಂದು ಪ್ರಸಿದ್ಧರಾದ ಇವರು ಒಬ್ಬ ಸಮಾಜ ಸುಧಾರಕ. ಇವರು ಮಹಿಳೆಯರ ಅಭ್ಯುದಯಕ್ಕಾಗಿ ಬಹಳಷ್ಟು ಶ್ರಮಿಸಿದವರು. ಇವರಿಗೆ ೧೯೫೮ರಲ್ಲಿ ಭಾರತರತ್ನ ಪ್ರಶಸ್ತಿ ನೀಡಿ ಗೌರವಿಸಲಾಯಿತು. ಮಹಾರಾಷ್ಟ್ರದ ಅಗ್ರಗಣ್ಯ ಸಮಾಜ ಸುಧಾರಕ, ಸ್ತ್ರೀಶಿಕ್ಷಣತಜ್ಞ. ಅಣ್ಣಾಸಾಹೇಬ್ ಎಂಬುದು ಇವರ ಉಪನಾಮ.
## ಬಾಲ್ಯ ಮತ್ತು ಶಿಕ್ಷಣ
ರತ್ನಗಿರಿ ಜಿಲ್ಲೆಯ ಶೇರವಲಿಯಲ್ಲಿ ೧೮೫೮ರ ಏಪ್ರಿಲ್ ೧೮ರಂದು ಚಿತ್ಪಾವನ ಬ್ರಾಹ್ಮಣ ಮನೆತನದಲ್ಲಿ ಜನಿಸಿದರು. ತಂದೆ ಕೇಶವ ಕರ್ವೆಯ ವಾಸಸ್ಥಳ ಅದೇ ಜಿಲ್ಲೆಯ ಮುರೂಡ್ ಗ್ರಾಮ. ಈ ಮನೆತನದವರು ಪೇಶ್ವೆಗಳ ಕಾಲದಲ್ಲಿ ಪುಣೆಯಲ್ಲಿ ಸಾಹುಗಾರಿಕೆ ಮಾಡುತ್ತಿದ್ದರಾದರೂ ಕೇಶವ ಕರ್ವೆ ಬಡತನದ ಜೀವನ ನಡೆಸುತ್ತಿದ್ದರು. ಧೋಂಡೊ ಕರ್ವೆಗೆ ಪ್ರಾಥಮಿಕ ಶಿಕ್ಷಣ ಮುರೂಡ್ನಲ್ಲೇ ದೊರಕಿತು. ಬಹಳ ಅಡಚಣೆಗಳನ್ನು ಎದುರಿಸಿ ವಿದ್ಯಾಭ್ಯಾಸವನ್ನು ಅವರು ಮುಂದುವರಿಸಿ ೧೮೮೧ರಲ್ಲಿ ಮೆಟ್ರಿಕ್ ಪರೀಕ್ಷೆಯಲ್ಲಿ ತೇರ್ಗಡೆ ಹೊಂದಿ ಮುಂದೆ ಗಣಿತವನ್ನಾರಿಸಿಕೊಂಡು ಮುಂಬಯಿಯ ವಿಲ್ಸನ್ ಕಾಲೇಜಿನಲ್ಲಿ ಅಭ್ಯಾಸಮಾಡಿ ಪದವಿ ದೊರಕಿಸಿಕೊಂಡರು (೧೮೮೫). ಮುಂದೆ ಅವರು ಎಂ.ಎ. ತರಗತಿಯಲ್ಲಿ ವಿದ್ಯಾಭ್ಯಾಸವನ್ನು ಮುಂದುವರಿಸಿದರಾದರೂ ಸಮಯಾಭಾವದಿಂದ ಅಭ್ಯಾಸ ಕಡಿಮೆಯಾಗಿ ಸೋಲುಂಟಾಗಿ ಆ ಪದವಿಯ ಆಸೆ ಬಿಡಬೇಕಾಯಿತು.
## ಸಮಾಜ ಸೇವೆ
ತಾರುಣ್ಯದಿಂದಲೂ ಶಾಲಾ ಅಧ್ಯಾಪಕವೃತ್ತಿಯಲ್ಲಿ ದುಡಿದ ಕರ್ವೆಯವರಿಗೆ ಪುಣೆಯ ಫರ್ಗುಸನ್ ಕಾಲೇಜಿನಲ್ಲಿ ಅಧ್ಯಾಪಕ ಹುದ್ದೆ ಸ್ವೀಕರಿಸಬೇಕೆಂದು, ಸಹಪಾಠಿ ಗೋಪಾಲಕೃಷ್ಣ ಗೋಖಲೆಯವರಿಂದ ಆಮಂತ್ರಣ ಬಂತು. ೧೮೯೧ ರಿಂದ ೧೯೧೪ರ ವರೆಗೆ ಅಲ್ಲಿದ್ದ ಮೇಲೆ ಕರ್ವೆಯ ಬಾಳು ಸಮಾಜಸೇವೆಗೆ ಮುಡಿಪಾಯಿತು. ೧೪ನೆಯ ವರ್ಷದಲ್ಲೇ ವಿವಾಹವಾಗಿದ್ದ ಕರ್ವೆಯವರಿಗೆ ತಾರುಣ್ಯದಲ್ಲೇ ವಿಧುರತ್ವ ಸಂಭವಿಸಿತು. ಇದೇ ಕಾಲದಲ್ಲಿ ಮುಂಬಯಿ ಪ್ರಾಂತ್ಯದಲ್ಲಿ ಬಲವಾಗಿದ್ದ ಆರ್ಯಸಮಾಜ, ಬ್ರಹ್ಮಸಮಾಜ ಮುಂತಾದ ಚಳವಳಿಗಳಿಂದ ಕರ್ವೆಯವರ ಮೇಲೆ ತುಂಬ ಪ್ರಭಾವ ಉಂಟಾಗಿತ್ತು. ಬಾಲ್ಯದಲ್ಲೆ ವಿಧವೆಯಾಗಿದ್ದ ಗೋದುಬಾಯಿಯನ್ನು ಅವರು ಮದುವೆಯಾದರು (೧೮೯೩). ಅದೇ ವರ್ಷ ಅವರು ವಿಧವಾಪುನರ್ವಿವಾಹ ಸಂಸ್ಥೆಯನ್ನು ಸ್ಥಾಪಿಸಿದರು. ಅನಾಥ ಬಾಲಿಕಾಶ್ರಮ ಸಂಘ (೧೮೯೬), ಪುಣೆಯ ಮಹಿಳಾ ವಿದ್ಯಾಲಯ (೧೯೦೭) ಮುಂತಾದ ಸಂಸ್ಥೆಗಳನ್ನು ಸ್ಥಾಪಿಸಿದವರೂ ಅವರೇ. ಈ ಮಹಿಳಾ ವಿದ್ಯಾಲಯ ಬೆಳೆದು ಮುಂದೆ ಮುಂಬಯಿಯಲ್ಲಿ ಶ್ರೀಮತಿ ಸಾಥಿಬಾಯಿ ದಾಮೋದರ ಥ್ಯಾಕರ್ಸಿ ಮಹಿಳಾ ವಿದ್ಯಾ ಪೀಠದ ಸ್ಥಾಪನೆಗೆ (೧೯೧೬) ಹಾದಿಮಾಡಿಕೊಟ್ಟಿತು. ಈ ವಿದ್ಯಾಪೀಠಕ್ಕೆ ಹಣ ಸಂಗ್ರಹಿಸುವ ಉದ್ದೇಶದಿಂದಲೇ ಕರ್ವೆ ೧೯೨೭ರಲ್ಲಿ ಫ್ರಾನ್ಸ್‌, ಇಂಗ್ಲೆಂಡ್, ಹಾಲೆಂಡ್, ಅಮೆರಿಕ, ಜಪಾನ್, ಚೀನ, ಮಲಯ ಮುಂತಾದ ದೇಶಗಳನ್ನೂ ಮುಂದೆ ದಕ್ಷಿಣ ಆಫ್ರಿಕವನ್ನೂ ಸಂದರ್ಶಿಸಿದರು. ೧೯೧೫ರಲ್ಲಿ ಮುಂಬಯಿಯಲ್ಲಿ ನಡೆದ ಸಮಾಜಸುಧಾರಣ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದರು. ಇವರು ಮಹಾರಾಷ್ಟ್ರ ಪ್ರಾಥಮಿಕ ಶಿಕ್ಷಣ ಸಂಸ್ಥೆಯ ಸ್ಥಾಪನೆಮಾಡಿದ್ದು ೧೯೩೬ರಲ್ಲಿ. ಮಾನವರಲ್ಲಿ ಸಮಾನತೆ ಇರಬೇಕೆಂಬ ತತ್ತ್ವವನ್ನು ಎತ್ತಿಹಿಡಿಯಲು ೧೯೪೪ರಲ್ಲಿ ಸಮತಾಸಂಘದ ಸ್ಥಾಪನೆಯಾಯಿತು. ಫ್ರೆಡರಿಕ್ ಜೆ. ಗೌಲ್ಡ್‌ ೧೯೩೪ರಲ್ಲಿ ಲಂಡನಿನಲ್ಲಿ ಸ್ಥಾಪಿಸಿದ ಸೊಸೈಟಿ ಫಾರ್ ದಿ ಪ್ರಮೋಶನ್ ಆಫ್ ಹ್ಯೂಮನ್ ಈಕ್ವ್ಯಾಲಿಟಿ ಸಂಸ್ಥೆಯೇ ಇದಕ್ಕೆ ಪ್ರೇರಣೆ. ಜಾತಿ ನಿರ್ಮೂಲನ ಸಂಸ್ಥೆಯನ್ನು ೧೯೪೮ರಲ್ಲಿ ಅವರು ಪ್ರಾರಂಭಿಸಿದರು.
## ಪ್ರಶಸ್ತಿಗಳು
೧೯೪೨ರಲ್ಲಿ ಬನಾರಸ್ ಹಿಂದೂ ವಿಶ್ವವಿದ್ಯಾಲಯದಿಂದ ಕರ್ವೆಯವರಿಗೆ ಗೌರವ ಡಾಕ್ಟರೇಟ್ ಪದವಿ ಪ್ರಾಪ್ತವಾಯಿತು. ಪುಣೆ (೧೯೫೩), ಮಹಿಳಾ ವಿದ್ಯಾಪೀಠ (೧೯೫೪) ಹಾಗೂ ಮುಂಬಯಿ (೧೯೫೮) ವಿಶ್ವವಿದ್ಯಾಲಯಗಳೂ ಡಾಕ್ಟರೇಟ್ ಪದವಿ ನೀಡಿ ಗೌರವಿಸಿದುವು. ಸ್ತ್ರೀಶಿಕ್ಷಣ, ಸಮಾಜ ಸುಧಾರಣೆಗಳ ಕ್ಷೇತ್ರಗಳಿಗೆ ಸಲ್ಲಿಸಿದ ಅವಿಶ್ರಾಂತ ಸೇವೆಗಾಗಿ ೧೯೫೫ರಲ್ಲಿ ಇವರಿಗೆ ಪದ್ಮವಿಭೂಷಣ ಪ್ರಶಸ್ತಿಯೂ ೧೯೫೮ರಲ್ಲಿ (ಇವರಿಗೆ ೧೦೦ ವರ್ಷ ತುಂಬಿದಾಗ) ಭಾರತರತ್ನ ಪ್ರಶಸ್ತಿಯೂ ಸಂದವು.
## ನಿಧನ
೧೯೬೨ರ ನವೆಂಬರ್ ೯ ರಂದು, ೧೦೫ನೆಯ ಮಯಸ್ಸಿನಲ್ಲಿ ಕರ್ವೆ ನಿಧನ ಹೊಂದಿದರು. ಕರ್ವೆಯವರು ಮರಾಠಿಯಲ್ಲಿ ಬರೆದ ಆತ್ಮಚರಿತ್ರೆ ಆತ್ಮವೃತ್ತ ಎಂಬ ಹೆಸರಿನಿಂದ ೧೯೧೫ರಲ್ಲಿ ಪ್ರಕಟವಾಯಿತು. ಲುಕಿಂಗ್ ಬ್ಯಾಕ್ ಎಂಬ ಹೆಸರಿನಿಂದ ಇಂಗ್ಲಿಷಿನಲ್ಲೂ (೧೯೩೬) ಸಿಂಹಾವಲೋಕನ ಎಂದು ಕನ್ನಡದಲ್ಲೂ (೧೯೪೪) ಈ ಕೃತಿ ಪ್ರಕಟವಾಗಿದೆ.

### ಬಾಹ್ಯ ಸಂಪರ್ಕಗಳು
*MKSSS Education Trust
* http://karvediat.blogspot.com/2010/11/maharshi-karve.html

ವರ್ಗ:ಸಮಾಜಸೇವಕರು
ವರ್ಗ:ಭಾರತ ರತ್ನ ಪುರಸ್ಕೃತರು
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ